
Nolio  et  Differentiae  morbi. 


ffttitis  (ab  oS;  auris)  inflammatio  auris  —  Otalgia 
inflammatoria —  Germanis,  Ohrenentziindung —  Gallis, 
otite  —  Anglis,  inflammation  of  the  internal  ear,  est  im¬ 
modica  et  abnormis  sensus  communis  exaltatio  topica 
in  una  vel  utraque  aure ,  e  majori  et  morbosa  sangui¬ 
nis  ad  organon  hocce  congestione,  atque  partium  irri¬ 
tatione  repetenda.  Morbus  hic  omni  sane  respectu 
summa  medicorum  attentione  dignissimus,  usque  ad  re- 
centiora  tempora  haud  perfecte  adumbratus  exstiterat ; 
exactiorem  primum  cognitionem  ejusdem  e  praeclara 
Monographia  ab  Itard  concinnata  depromere  licuit. 

Omnes  partes,  e  quibus  organon  auditus,  cujus 
certe  admiranda  est  structura,  componitur,  phlogo- 
si  corripi  possunt  ,  tum  isolatae ,  tum  etiam  plu- 
res  adinvicem  junctae.  Sic  aliquando  solum  auricula 
externa  inflammatur  5  alias  partes  cavum  tympani  effor- 
mantes  et  ambientes,  uti:  membrana  tympani,  cellu¬ 
lae  mastoideae,  et  tuba  Eustachii,  denique  et  frequen¬ 
tissime  quoque  ipsa  auris  interna  inflammationis  sub¬ 
stratum  sistere  potest,  id  est  vestibulum,  cochlea,  et 
canales  semicirculares. 

Pro  varia  hac  morbi,  de  quo  sermo  est  sede,  di¬ 
viditur  quoque  olitis  in  externam  et  internam .  Majo¬ 
ris  vero  adhuc  momenti  videtur  nobis  esse  divisio  in¬ 
flammationis  aurium  pro  charactere  morbi  in  genuinam , 
veram ,  seu  melius  phtegmonosam ,  et  in  specificam , 
seu ,  licet  minus  apte  sic  nominatam ,  spuriam .  Ex 
hoc  quoque  ordine  in  opusculo  praesenti  procedendum 
esse  duxeram,  ut  praemissa  Otitide  genuina  ad  illam 

specificam  liat  transitus ,  utrasque  inflammationes  sin¬ 
gularum  auris  partium  breviter  delineando. 

A.  Otitis  plilegmouosa. 

1.  Externa. 

Substratum  inflammationis  auris  externae  sistunt 
sequentes  partes:  auricula  externa,  meatus  auditorius 
externus ,  atque  membrana  tympani ,  singula  harum 
•phlogositun  seorsim  pertractabitur. 

a.  Inflammatio  auriculae  externae. 

Hypotyposis. 

Primum,  quo  se  morbus  hic  manifestare  solet 
symptoma  est  dolor  in  auricula  externa  percipiendus, 
ab  initio  ut  plurimum  non  adeo  intensus,  est  potius 
sensatio  ingrata  caloris  adaucti,  aut  sensus  pruritus  et 
titillationis  molestae:  sensim  vero  augetur,  fit  tensi- 
vus  ,  et  ardens,  urens,  lancinans,  aut  pungens,  con¬ 
tinuus  continens  ,  aut  quidquam  remittens  ,  facillime  ad 
meatum  auditorium  externum  propagatus,  sub  minimo 
adtactu,  manducatione,  sermocinatione,  influxu  aeris 
frigidi,  aut  contactu  cum  liquidis  calidioribus  multum 
exacerbandus.  In  decursu  ulteriori  doloribus  continuo 
exasperatis,  cutis  externa ,  quae  auriculam  obducit  fit 
rubra  multis  vasculis  sanguiferis  injecta ,  majori  ac  in 
statu  normali  sanguinis  quantitate  irrigata,  unde  intu¬ 
mescit  saepe  ad  magnam  molem  ita ,  ut  duplo  vel 
triplo  majus  volumen  adquirat:  forma  conchae  auris 
mutatur,  sulci  nimirum  et  variae  prominentiae  ejus  vix 
amplius  dignoscuntur,  tumor  hic  non  raro  ad  meatum 
auditorium  externum  propagatur,  ita  ut  hujus  aditus 
penitus  occludatur,  temperatura  auriculae  multum  ad¬ 
aucta  tangitur.  In  maximo  gradu  dolores  immanes  sae¬ 
viunt,  ita  ut  aeger  invitus  clamare  cogatur,  auricula 
tota  ardet,  cernitur  nitens,  tensa  et  praerubra.  In 
plurimis  quidem  casibus  haec  inflammatio  malum  locale 

sistit  ,  topicis  solummodo  phaenomenis  stipatum ,  ast 
si  malum  fuerit  gravius  magisque  acutum  praecipue  in 
individuis  teneris  ,  sensilioribus  erethico-  nervosis  fa¬ 
cile  motus  quoque  febriles  saepe  sat  vehementes  acce¬ 
dere  solent  ,  in  specie  cephalea  plus  minus  intensa, 
agrypnia ,  turbae  variae  digestionis  etc. 

I) u ratio  et  Exitus. 

Frequentissime  est  morbus  acutus,  intra  aliquot 
dies  finiendus,  longe  rarius  chronicum  amat  decursum. 
Sequentes  agnoscit  terminationes :  a)  in  resolutionem 
benignam ,  et  hujus  ope  in  sanationem  perfectam,  b)  mor¬ 
bus  neglectus ,  aut  licet  tractatus  in  majori  gradu  con¬ 
stitutus  abit  in  suppurationem ,  cujus  introitum  solita 
pyogenesis  designant  phaenomena  uti:  sensus  horripi¬ 
lationis  saepius  repetitae,  dolor  obtusus,  magis  pul¬ 
sans  ,  tumor  quidem  increscit  sed  mollior  Iit ,  coloris 
caeruleo  rubescentis,  elevatur  tandem  in  medio  in  api¬ 
cem  albescentem,  denique  manifesta  quae  nunc  jam 
percipitur  fluctuatio.  Abscessus  tali  modo  elformatus  et 
ad  maturitatem  deductus  in  plurimis  casibus  sponte 
aperitur,  et  sub  faustis  rerum  adjunctis  paulo  post  oc¬ 
cluditur,  nulla  aut  exigua  solum  formam  auris  haud  de- 
foedante  cicatrice  post  se  relicta.  In  rarioribus  casibus, 
praecipue  sub  mala  aegri  constitutione  corporis  flt  sup¬ 
puratio  mali  moris,  seu  ulceratio ,  quae  saepe  sat 
magnam  auris  externae  partem  devastare  solet,  c)  Ra¬ 
rissime  insequitur  Gangraena  idquetunc  saltem,  si  gra¬ 
vis  causa  excitans  locum  habuit,  aeger  morbum  negle¬ 
xerat,  aut  vero  hic  cum  remediis  non  convenientibus, 
uti  irritantibus  tractatus  fuerat  5  et  si  exitus  hic  artis 
ope  limitatus  fuerit ,  tamen  integra  auricula,  aut  ma¬ 
xima  ejus  pars  devastatur,  in  contrario  casu  funestus 
quoque  obtingere  potest  exitus,  d)  Vix  unquam  genui- 

ha  inflammatio  auriculae  in  indurationem  chronicam  abire 
consvevit. 


Causae. 

Dispositio  praeter  eam,  quae  in  erysipelas,  quod 
hon  raro  ad  auriculam  externam  propagatur  ,  aut  pau¬ 
cas  quasdam  impetigines  quae  in  auri  externa  sedem 
suam  figere  solent,  vix  ulla  observatur. 

Ad  causas  excitantes  praecipuas  sequentes  referri 
merentur :  laesiones  traumaticae  uti :  contusiones ,  vul¬ 
nera  per  ictum  ,  lapsum,  pressionem,  instrumenta  varia 
aut  puncturas  insectorum  exorta,  porro  refrigerium  quo¬ 
quo  modo  susceptum,  quam  saepissime  vero  propaga¬ 
tur  ut  supra  dictum  erysipelas  ad  auriin  externam,  de¬ 
nique  impetigines  quaedam  partem  hanc  occupare  so¬ 
lent,  uti  in  specie  valet  hoc  de  Eczemate  rubro  et  irn- 
petiginoso  nec  non  lupo  e  quibus  praecipue  illud  prius 
ab  initio  semper  cum  irritatione  imo  et  inflammatione 
auriculae  incedere  solet. 

Prognosis. 

Est  morbus  in  genere  levior ,  adfecta  est  pars  vi¬ 
lioris  dignitatis,  malum  saepissime  resolvitur,  aut  si 
etiam  suppuratio  sequitur,  haec  in  genere  feliciter  ab¬ 
solvitur,  unde  prognosis  in  longe  plurimis  casibus  non 
infausta  statuenda  erit. 

Therapia; 

#  •  ^ 

Cura  inflammationis  hujus  j  ut  et  omnis  alius  mor¬ 
bi  generalibus  superstruenda  indicationibus.  Primae  seu 
causali  satisfacimus  amovendo  $  si  fieri  potest,  aut  sal¬ 
tem  innocuas  reddendo  Causas  mali  excitantes,  in  longe 
pluribus  casibus  mox  ad  alteram  indicationem  tran- 

seundum  erit.  Cura  morbi  hujus  gradui  imprimis 
adcommodari  debet ,  in  mitiori  casu  sufficient  ca¬ 
taplasmata  emollientia,  aut  fomentationes,  cum  aqua 
frigida  oxycrata  aut  aqua  saturnina,  (nisi  erysi- 
pelatosae  sit  originis ,  quo  in  casu  ab  omnibus  humidis 
et  frigidis  remediis  localibus  abstineri,  et  pars  inflam¬ 
mata  nonnisi  linteis  siccis  et  tepidis  foveri  debet)  de¬ 
nique  regimen  omni  respectu  antiphlogisticum ,  si  in¬ 
flammatio  majorem  assequeretur  gradum ,  mox  depletio 
sanguinis  localis  ope  hirudinum  retro  aurim  morbosam 
adplicandarum  in  usum  vocanda  erit ,  denique  in  maxi¬ 
mo  phlogoseos  gradu  imprimis  si  individuum  fuerit  ju¬ 
venile,  plethoricum,  sanguine  dives,  non  tergiverse- 
tur  medicus  venam  aperire  et  apparatum  refrigerantem 
reliquum  in  auxilium  trahere.  Interne  dantur- purgantia 
antiphlogistica  praecipue  eecoprotica  aut  etiam  sales 
fortiores,  pro  potu  einulsio  nitrata.  Denique  scopo  de¬ 
rivante  clysinata  et  remedia  epispastica  multum  leva¬ 
minis  ferre  solent.  Quodsi  his  remediis  applicitis  re¬ 
solutio ‘tamen  non  successerit  3  imo  potius  morbus  ad 
suppurationem  tenderit ,  haec  ipsa  remediis  notis  pro¬ 
movenda  erit ,  praesertim  cataplasmatibus  emollienti¬ 
bus  e  farina  seminum  lini  ,  aut  aliis  e  mica  panis  et 
lacte  paratis,  fomentis  ope  spongiae  decocto  quodam 
mucilaginoso  imbutae ,  denique  vaporibus  tepidis.  For¬ 
matus  abscessus  non  profunde  situs ,  in  individuis  sa¬ 
nis  spontaneae  rupturae  ommitti  potest,  secus  vero  ut- 
primuin  maturatus  fuerit  cultro  aperiatur,  quo  facto  et 
pure  bene  expresso^  cataplasmata  emollientia  adhuc  per 
aliquod  tempus  continuantur,  usque  dum  omnis  durities 
in  ambitu  abscessus  evanita  fuerit,  vulnus  factum  vel 
sponte  brevi  tempore  coalescit ,  vel  leniter  adstringen- 
tibus  ciccatrisatio  ejus  promovenda  erit. 

Gangraena  exorta  novae  insurgunt  indicationes  et 
quidem  :  eam  limitandi ,  impediendi ,  ne  productum  sa¬ 
niosum  absorbeatur,  denique  labentes  vires  corporis 

augendi.  Ad  haec  postulata  adimplenda  adplicantur  fo¬ 
menta  et  cataplasmata  stimulantia,  ex  infuso  specierum 
aromaticarum  confecta ,  mucilago  camphorata ,  pulvis 
corticis  chinae  cum  carbone  $  vesiculae  gangraenosae 
nefors  ortae  inscindendae  sunt ,  denique  interne  propi¬ 
nantur  pharmaca  stimulantia  roborantibus  unita  in  specie 
China  ,  Calamus  aromaticus,  Cortex  cinnamomi ,  Cam- 
phora,  acida  mineralia  et  potus  vinosus  cum  jusculis 
similibus. 

Qua  peculiaris  varietas  inflammationis  hujus  ad¬ 
duci  solet:  inflammatio  auriculae  a  frigore  brumali , 
seu  Pernio  auriculae ,  haec  vero  potius  ad  forum  chirur¬ 
gicum  referenda  venit. 

b.  Inflammatio  meatus  auditorii  externi. 

Descriptio  morbi. 

•  %  I 

Priori  frequentius,  et  partim  illi  unita,  partim  iso¬ 
lata  occurrit  inflammatio  meatus  auditorii  externi.  Occu¬ 
pat  haec  aut  membranam  ipsam ,  quae  ductum  hunc 
obvestit,  aut  partes  hujus  cartilagineas,  aut  denique 
ipsas  partes  osseas  una  cum  periostio ,  quamvis  ossa 
nonnisi  sub  Otitide  chronica  seu  Otorrhoea  afficiantur. 
Morbus  hic  sequentia  agnoscere  solet  symptomata.  In¬ 
choat  ut  et  inflammatio  auriculae  cum  dolore  primum 
quidem  titillante ,  cum  sensu  ingrato  plenitudinis  et  ob¬ 
stipationis  meatus  auditorii  externi,  mox  vero  augentur 
hae  sensationes  morbosae  ,  et  aeger  percipit  gra¬ 
vem  imo  saepe  et  gravissimum  dolorem  pariter  arden¬ 
tem  ,  lacerantem  pungentem  imo  et  terrebrantem ,  qui 
vero  non  solum  ad  ipsam  partem  affectam  restringitur,  ve¬ 
rum  extrorsum  semet  propagat  ad  auriculam ,  faciem  et 
cranium  ipsum,  non  raro  odontalgiam  quoque  provocat  5 
dolor  hic  exacerbatur  sub  minimo  auriculae  adtactu,  sub 
masticatione  et  loquela,  in  graviori  inflammatione  et 
individuis  summe  erethicis  ad  tantam  aliquando  vehe- 

mentiam  evehitur,  ut  aeger  semet  continuo  jactitet, 
noctes  integras  insomnes  agat  imo  et  deliret.  Minimus 
sonus  ,  strepitus  ,  clamor ,  lux  intensa  ,  calor  aut  fri¬ 
gus,  etc.  dolorem  hunc  pariter  adaugent.  Praeter  symp¬ 
tomata  subjectiva  alia  quoque  objectiva  phaenomena 
conspicere  licet,  et  quidem:  tenera  illa  cuticula  quae 
meatum  auditorium  externum  obvestit,  cernitor  vasis 
injecta  et  rubra,  temperatura  ejus  notabiliter  aucta  est, 
denique  intumescit,  unde  pro  momento  obliteratio  mea¬ 
tus  auditorii  externi  enascitur,  id  quod  omnem  ulterio¬ 
rem  explorationem  impossibilem  reddit,  quae  alioquin 
ob  dolores  etiam  difficilis  redditur.  Accedunt  in  decur¬ 
su  morbi  susurrus,  tinnitus  imo  et  baryecoia.  Denique 
semper  evolvitur  febris  inflammatoria  cum  calore  intenso, 
cephalea  gravi,  oculorum  rubore,  faciei  turgore  activo, 
inquietudine ,  agrypnia,  imo  in  individuis  sensilioribus 
convulsiones  quoque  et  deliria  adesse  solent. 

Decursus  et  Terminationes. 

Potissimum  intra  brevem  terminum  morbus  cyclum 
suum  absolvit,  unice  si  ossa  adfecta  fuerint,  malum 
fit  chronicum.  Finiri  vero  potest  inflammatio  haec : 
a)  Sanitate  per  resolutionem  symptomatum  morbi ,  in 
specie  rubor  et  tumor  imminuuntur,  dolores  remittunt  et 
febris  evanescit,  b)  Alias  obtingunt  variae  exsudatio- 
nes ,  et  quidem  potissimum  circa  diem  morbi  quartum 
aut  quintum  effluit  ante  omnia  serum  tenue ,  limpidum , 
saepe  cruentum,  sensim  sensimque  fit  spissius,  atque 
in  flavum  aut  viridescentem,  saepe  male  olentem  mate¬ 
riam  puriforinem,  aut  pus  ipsum  convertitur,  quod  si 
benignum  fuerit,  post  ejus  effluxum  notabile  aegri  le¬ 
vamen  subsequitur,  et  subsequa  cicatrisatione  abscessus 
occluditur.  —  Ast  non  raro  materia  illa  generata  acrem 
praesefert  indolem  ita,  ut  partes  quas  contingit  irritet 
et  inflammet.  Quodsi  etiam  suppuratio  non  obtingat, 

semper  fere  circa  finem  inflammationis,  peculiaris  ma¬ 
teria  consistentiae  fere  casei  in  meatu  auditorio  externo 
accumulatur  ,  cum  simultanea  ceruminis  secretione  ad¬ 
aucta }  retro  auriculam  vero  serosa  obtingere  solet  exsu- 
datio.  c)  Alias  observantur  in  meatu  auditorio  externo 
pustulae  magnitudinis  variae,  aliquae  vix  granum  mi¬ 
lii  magnae ,  penes  aut  loco  harum  pustularum  adsunt 
vesiculae  liquore  seroso  repletae,  quod  uti  et  pus  ipsum 
jam  resorbetur,  jam  vero  excernitur,  jam  vero  ulcera 
remanent.  In  decursu  similium  processuum  morbosorum 
membrana  meatus  auditorii  externi,  magnam  cum  mu¬ 
cosis  membranis  acquirit  similitudinem ,  secretum  ejus 
fit  muco  analogum  $  denique  sub  cuti  ipsa  exoriuntur 
aliquando  abscessus,  qui  tumores  causant  ductum  ipsum 
obliterantes.  Quodsi  partes  cartilagineae  substratum 
phlogoseos  fuerint,  facile  earum  emollitio  ,  imo  et  per¬ 
foratio  insequitur,  haec  posterior  obtingit  aliquando  in 
sequelam  abscessus  inter  processum  mastoideum  ,  an¬ 
gulum  maxillae  inferioris  et  auriculam  ipsam  effonnato. 
Denique  in  quibusdam  casibus  per  secretam  saniem  acer¬ 
rimam  afficiuntur  partes  osseae,  devastatur  periostium, 
atque  caries  aut  necrosis  partis  meatus  auditorii  exter¬ 
nae  osseae,  nec  non  partis  mastoideae  subsequuntur» 


Causae» 

Momentum  disponens  constituunt,  praecipue;  ae¬ 
tas  puerilis  et  juv  enilis,  nec  non  habitus  scrophulosus. 
Causae  procatarcticae  praecipue  esse  solent :  laesiones 
mechanicae  variae,  corpora  peregrina  violenter  intrusa, 
uti;  nuclei  cerasorum,  fabae,  pisa  etc.  variorum  inse¬ 
ctorum  morsus  5  porro  caloraut  frigus  magnum,  praeci¬ 
pue  refrigerium  5  variae  substantiae  medicatae  scopo 
morbos  quosdam  sanandi  in  aurim  injectae  5  cerumen 
mole  excedens  aut  nimis  acre  etc. 

Prognosis. 

Faustum  praesagium  statuendum  erit,  si  gradus 
morbi  sit  levior  ,  individuum  ab  omni  labe  universali 
iinmune  et  malum  non  neglectum,  secus  facile  infausti 
exitus  locum  habere  possunt. 

T  lier  a  pia. 

Ante  omnia  causa  morbi  excitans,  si  fieri  potest, 
amoveatur;  hinc  corpora  peregrina,  cerumen  extrahens 
da,  insecta  oleo,  lacte  etc.  auri  caute  instillatis  necans 
da.  In  morbum  ipsum  dirigitur  therapia  antiphlogistica 
pro  vario  morbi  gradu  plus  aut  minus  generosa,  praeter 
evacuationes  sanguinis  universales  et  locales  remanen¬ 
tem  irritationem  optime  mitigare  solet  solutio  sacchari  sa- 
turni  (grana  sex  usque  octo  in  tribus  aut  quatuor  Un¬ 
ciis  aquae  destillatae) ,  auri  immissa.  Reliquus  appara¬ 
tus  medicamentorum  non  differt  ab  eo,  supra  descripto. 
Phlogosi  imminuta  ob  sensilitatem  potissimum  perstantem 
instillatur  oleum  quoddam  blandum ,  uti :  Oleum  hyo- 
sciami  coctum,  aut  amygdalarum  dulcium  recenter  pres¬ 
sum.  Interne  ad  exsudationes  varias  praepediendas , 
datur  plerumque  bono  cum  effectu  calomel ,  cui  ob  do¬ 
lorem  fors  vigentem  extractum  hyosciami  addi  solet, 
suppuratione  instante  abscessus  more  solito  maturetur, 
conveniunt  optime  huic  fini  vapores  tepidiusculi  ex  aqua, 
lacte,  decoctis  mucilaginosis,  ope  machinae  Mudgeanae 
adplicati,  cataplasmata  emollientia,  addendo  si  dolor 
gravis  fuerit  narcotica ,  uti  herbam  hyoscyami ,  cicutae 
etc.  Injectiones  licet  cum  substantiis  indifferentibus,  ad 
abscessus  maturandos  ab  aliquibus  propositae ,  maxima 
cum  cautela  institui  debent.  Si  abscessus  sponte  aperiri 
tergiversetur,  arte  reserandus  erit.  Quodsi  latex  puru¬ 
lentus  acrem  et  saniosam  praeseferat  indolem ,  haec 
mitigari  debet,  cui  scopo  varia  remedia  a  variis  medi- 

cis  proposita  sunt,  ita  Rauc  h  commendat  extractum 
chamomillae  alcoholico-aquosum,  in  aqua  calcis  solutum, 
Buchmann  acidum  pyrolignosum  addendo  saccharum 
saturni  CRpe.  Acetatis  plumbi  sicci  grana  decem,  Acidi 
pyrolignosi  guttas  viginti,  Aquae  destill  :  Uncias  sex) 
fiant  cum  his  et  similibus  remediis  aliquoties  de  die  in¬ 
jectiones.  I11  atonia  et  laxitate  membranae  meatum  au¬ 
ditorium  externum  cingentis  applicantur  adstrin  gentia, 
ab  initio  Sulphas  Zinci,  Sulphas  vel  acetas  cupri, 
serius  Nitras  argenti  in  solutione  addendo  Tincturam 
opii  simplicem  aut  compositam.  Caries  aut  necrosis  e 
devastato  periostio  subsequuta  sananda,  unice  naturae 
medicatrici  committenda  erit,  quae  sola  partes  destruc¬ 
tas  per  processura  exfoliationis  amovere  ?  et  novam 
substantiam  osseam  generando  partes  amissas  redinte¬ 
grare  valet  5  unicum  quod  medicus  in  hoc  negotio  ad 
naturam  sublevandam  facere  potest,  est:  partes  depu¬ 
rare  ,  et  nonnisi  torpore  locali  vigente  leviter  irritare, 
id  quod  optime  cum  tinctura  Myrrhae,  Croci  etc.  succedit, 

r)  Inflammatio  membranae  tympani  seu  Myrin¬ 
gitis.* 

Sola  pro  se  vix  unquam  existit,  verum  semper 
aut  cum  partium  externarum  ,  aut  vero  auris  externae 
inflammatione  incedit  $  in  specie  tuba  Eustachii  et  cel¬ 
lulae  mastoideae,  fere  semper  phlogosi  simultanea cor¬ 
reptae  sunt*  Symptomata  inflammationis  membranae 
tympani  sequentia  esse  solent.  Incipit  ut  et  reliquae 
inflammationes  potissimum  cum  dolore  ardente  et  pun¬ 
gente  in  profundo  auris  magis  sito,  continuo,  fixo, 
cum  maxima  sonorum  intolerantia ,  minimi  quippe  jam 
soni,  dolorem  multum  intendunt,  sub  motu  maxillae 
inferioris  dolor  ille  non  exacerbatur,  ut  in  inflamma¬ 
tionibus  hactenus  descriptis  observare  licuit  5  praeter 
dolores  alia  quoque  adsunt  subjectiva  morbi  indicia, 

accusant  nimirum  aegri  varias  species  auditus  perversi, 
uti :  tinnitum ,  susurrum,  et  praecipue  bombum ,  denique 
haud  raro  mox  ab  initio  morbi  baryecoja  adesse  solet. 
Quod  objecti va  phaenomena  morbi ,  membrana  tympani 
speculi  ope  explorata,  manifestat  ruborem  jam  laetio¬ 
rem,  jam  vero  profundum,  imo  saepe  et  vasorum  te¬ 
nuissimorum  injectionem  5  porro  tumet  tympanum  pellu- 
ciditate  sua  orbatur,  unde  fit  opacum.  In  meatu  audito¬ 
rio  externo  plerumque  aucta  videtur  ceruminis  secretio. 
E  parte  reliqui  organismi  solita  adsunt  sy  mptoinata, 
utpote  febris  inflammatoria  sat  valida  cum  gravi  cepha- 
lea ,  erethismo  totius  systematis  nervosi  multum  aucto, 
unde  pervigilio  ,  inquietudine  etc. 

Duratio  et  exitus. 

Inflammatio  tympani  solet  jam  acutum ,  jam  vero 
magis  chronicum  habere  decursum ,  posterius  fit  ubi 
suppuratio  subsequuta  est.  Terminatur  a)  in  pluribus 
casibus  per  resolutionem  in  sanitatem,  symptomata  morbi 
omnia  sensim  sensimque  imminuuntur  et  evanescunt, 
unice  peculiaris  in  aure  sensilitas  adaucta  aliquod  per 
tempus  remanere  solet,  b)  Alias  obtingit  inter  ejus  la¬ 
minas  exsudatio  lymphae  coagulabilis  plasticae ,  et  in 
hujus  sequelam  lympha  in  circulum  non  resorpta  obscu¬ 
ratio  ,  incrassatio ,  induratio ,  in  specie  in  substantiam 
cartilagini  analogam  conversio ,  cum  auditus  difficultate 
saepe  non  sananda,  c)  Nonnunquain  enascuntur  in  tym¬ 
pano  pustulae,  quae  ruptae  non  illico  occluduntur, 
verum  in  ulcera  abeunt,  quae  non  raro  membranam 
tympani  perforant ,  atque  ipsam  aurim  internam  adgre- 
diuntur.  dj  Gravior  inflammatio  plerumque  in  suppura¬ 
tionem  abire  consuevit*,  in  aliqua  tympani  parte,  po¬ 
tissimum  vero  in  peripheria  efformatur  abscessus  sub 
forma  maculae  albo-flavae,  qui  dum  aperitur,  effunditur 
pus  per  tympanum  perforatum  jam  extrorsum  in  meatum 

auditorium  externum,  jam  quod  pejus  in  cavum  tympani; 
aliquando  adgreditur  pus  ossicula  auditus  quae  ex  inte¬ 
gro  devastantur,  si  chronica  fit  inflammatio  haec,  tunc 
dolores  per  intervalla  recrudescunt,  retia  vasorum  se¬ 
cus  subtilissima,  fiunt  densa,  et  luxuriant,  observantur 
nonnunquam  excresscentiae  jam  molles ,  jam  durae,  fere 
cartilagineae  consistentiae  sanguinem  facile  plorantes; 
tympanum  ipsum  potissimum  perforatum  est,  fundit 
materiam  puriformem ,  qui  in  meatu  auditorio  externo 
diu  retentus  hujus  quoque  inflammationem  causare  va¬ 
let;  ossicula  auditus  plerumque  carie  affecta  sunt,  au¬ 
ditus  hoc  in  latare  sublatus  est. 

\ 

Causae* 

Tum  disponentia  tum  excitantia  momenta  eadem 
esse  solent,  ut  in  inflammatione  meatus  auditorii  ex¬ 
terni  dictum  fuit,  praecipue:  fragor  tormentorum  bel¬ 
licorum,  rudis  et  incauta  digitorum  aut  instrumento¬ 
rum  in  aurim  intrusio ,  ventus  frigidus  aurem  specialius 
percellens. 

Prognosis. 

% 

Varium  est  in  hoc  morbo  praesagium  pro  vario 
gradu  morbi ,  et  causarum  facili  aut  difficili  amotione. 
Jlesolutione  non  insecuta  plerumque  perennis  ut  dictum 
remanere  solet  Baryecoia  aut  plane  Cophosis. 

Therapia. 

Ante  omnia  causa  morbi  excitans  respicienda  est, 
qua  ablata  aut  amplius  non  praesente  inflammatio  ipsa 
impugnatur  methodo  antiphlogistica  gradu  i  morbi,  et 
constitutioni  individui  adcommodata;  cavendum  vero 
est  ab  omnibus  instillationibus  aut  plane  injectionibus. 
Exsudati one  lymphatica  ingruente  dantur  remedia  ab¬ 
sorptionem  exsudati  promoventia ,  ergo  interne  rursus 

Calomel,  externe  applicatil l4  Unguentum  mefcuriale  ci¬ 
nereum  ,  utrique  remedio  in  casu  sensilitatis  exaltatae 
adjungitur  laudanum»  Pustulae  exortae  ab  initio  emol¬ 
lientem  exposcunt  medelae  rationem .  dein  vero  leviter 
adstringentem  ,  uti  Tincturam  opii  simplicem  aut  com¬ 
positam,  suppuratio  nefors  secuta  foveri  debet  per  nota 
jam  remedia,  et  abscessus  natura  vel  arte  aperti,  sa¬ 
natio  instillantibus  ,  e  solutione  sachari  Saturni ,  lapi¬ 
dis  divini,  aut  vitrioli  albi  cum  tinctura  opii  cauta  manu 
susceptis  promoveri»  Demum  in  Casu  inflammationis 
chronicae ,  magna  praecipue  attentione  opus  est  5  sub 
exacerbatione  mali  sanguinis  evacuationes  locales  in 
usum  vocentur,  fracta  vero  per  has  phlogosi ,  praeci¬ 
pue  bono  cum  effectu  adhibentur  derivantia  et  revellen¬ 
tia  ad  cutim  externam  uti:  emplastrum  cantharidum  aut 
euphorhii,  unguentum  e  tartaro  emetico,  denique  fon¬ 
ticuli,  cum  simultanea  purgantium,  praesertim  drasti- 
corum  mitiorum  porrectione.  Luxuriantia  vasa  tympani 
tractantur  adstringentibus  supra  dictis,  augendo  vero 
dosin  aut  meram  tinctura  opii  crocatam  aliquoties  per 
diem  ope  penicilli  adplicando.  Excrescentiae  fungosae 
quo  casu  enatae  eodem  hoc  remedio  tentantur,  quodsi 
vero  omnia  incassum  medicus  in  usum  vocasset,  nil  su¬ 
per  est,  quam  caustica  ipsa  adplicare,  et  quidem:  Ni- 
tratem  argenti,  aut  butyrum  Antimonii ,  e  quo  poste¬ 
riori  singillatim  una  alterave  gutta,  ope  penicilli  lignei 
cautissime  excrescentiis  illis  admovetur.  Perforatio 
membranae  tympani  sistit  malum  absolute  insanabile» 

2.  Otitis  interna. 

$ 

Malum  hoc  summe  periculosum  neque  adeo  rarum 
pro  sede  sua  agnoscit  partes  retro  membranam  tympani 
sitas,  et  aurim  internam  constituentes  *  uti:  vestibu¬ 
lum,  canales  semicirculares  et  cochleam  5  in  longiori 
vero  duratione ,  praecipue  si  in  suppurationem  aut  ul« 

cerationem  abeat :  Otitis  purulenta  aut  ulcerosa ,  ipSurrt 
quoque  periostium,  atque  pars  petrosa  ossis  temporum 
afficiuntur,  denique  potissimum  inflammatio  ad  vicinum 
cerebrum  ej  usque  membranas  propagatur* 

Symptomata  * 

Causa  praegressa  incipit  plerumque  more  aliarum 
inflammationum  genuinarum  graviorum  eum  valida  febri 
inflammatoria,  hujusque  indiciis  consuetis,  nempe  cum 
frigore  valido ,  quod  excipit  calor  summus  non  tamen 
mordax,  longum  per  tempus  durans,  vespere  praeci¬ 
pue  multum  auctus  mane  remittens,  sequitur  paulo  post 
dolor,  qui  non  semper  in  auri  ipsa  incipit,  verum non- 
nunquam  se  in  capite  qua  haemierania  intolerabilis  de¬ 
clarat,  ast  paulo  post  ad  aurim  ipsam  restringitur,  in 
cujus  fundo  aeger  gravissimum  accusat  dolorem  pun* 
gentem,  urentem,  pulsantem  aut  terrebrantem ,  qui  ve¬ 
ro  celerrime  ictus  electrici  instar  ad  vicinas  partes,  ni¬ 
mirum  :  ad  regionem  temporalem,  occipitalem,  imo  per 
tubam  Eustachii  ad  fauces  quoque  et  linguam  ipsam 
propagatur 5  augetur  dolor  hic  sub  minimo  motu  capi¬ 
tis,  aut  solummodo  maxillae  inferioris,  sub  deglutitione, 
tussi,  sternutatione,  aut  minima  exstimulatione  sensuum 
externorum,  summus  est  tetius  systematis  nervorum  ere- 
thismus,  adest  oxyopia,  oculi  sunt  ita  sensiles  ut  nec  mi¬ 
nimam  ferant  lucem,  adest  oxyecoia,  minimi  jam  strepitus 
dolores  summopere  incitant,  sic  etiam  odores,  et  omnes 
alii  stimuli  externi  et  interni ,  qui  quomodo  in  nervos 
agunt  minime  ab  aegro  feruntur  5  saepe  ad  eum  usque  ve¬ 
hementiae  gradum  extollitur  dolor  ille,  ut  somnus  ex  in¬ 
tegro  tollatur,  aegri  continuo  ejulent,  et  clamant,  mo¬ 
tus  convulsivos  exerceant,  atque  in  furibundum  non 
raro  delirium  incidant.  Cephalea  perstat  immensa,  o- 
culi  sunt  sanguine  suffusi ,  protuberantes,  et  saepe  la- 
erymabundi ,  continuus  aegrum  excruciat  tinnitus ,  su- 

stlrrus  et  pulsatio  «auri  s  externae  vel  utri  usque :  facies 
tota  turget,  calet  et  profunde  rubet,  non  raro  sociatur 
gravis  odontalgia  et  prosopalgia,  lingua  est  subsicca, 
sitis  inexplebilis ,  appetitus  ad  imum  prostratus  aut 
nullus  ,  saepe  adest  vertigo  ,  temulentia  capitis ,  nau¬ 
sea  5  vomitus,  alvus  est  clausa,  urinae  excernuntur 
flammeae  et  cum  ardore ,  cutis  tangitur  sicca  ,  pulsus 
duri,  frequentes  etc.  vehementiam  morbi  indicantes* 
Objectiva  symptomata  deficiunt  si  inflammatio  internas 
solummodo  partes  auris  occupat,  mox  vero  semet  ma¬ 
nifestant,  quamvis  et  reliquae  organi  hujus,  aut  plane 
cavi  oris  et  faucium  partes  phlogosi  corripiuntur.  In 
maximo  autem  morbi  gradu  adsunt  signa  manifesta  me¬ 
ningitidis  aut  ipsius  encephalitidis,  ubi  nimirum  inflam¬ 
matio  a  labj^rintho  ad  ipsum  cerebrum  aut  hujus  solum¬ 
modo  velamenta  transgressa  est,  et  quidem  duplici  sub 
forma  meningitis  ipsa  semet  manifestare  solet,  prouti 
quod  frequentius  occurrit,  delirium,  aut  soporis  imago 
praevalet}  in  priori  casu  adsunt  deliria  furibunda,  ver¬ 
tigo  ,  temulentia  capitis,  oculorum  splendor,  obtutus 
minax,  facies  summe  calens  et  turgens,  carotidum  et 
temporalium  pulsatio  vehemens ,  vox  et  loquela  clamo- 
rosa ,  pulsus  fortissimi,  pleni,  frequentes,  in  alio  vero 
casu  sopor  cum  oculorum  distorsione  et  strabismo,  co- 
phosis  plenaria,  subsultus  tendinum,  lypothyinia,  alvi 
et  urinae  missio  involuntaria,  subsequitur  frigus,  pallor 
et  livor  artuum ,  convulsiones ,  paralysis  atque  mors 
apoplectica  aut  paralytica. 

©ecursus  duratio  et  terminationes* 

jf  *  ■  t  c 

Otitis  interna  in  genere  acutissime  decurrere  con- 
svevit,  praecipue  si  encephalon  ipsum  in  compassionem 
tractum  fuerit,  quo  in  casu  ut  dictum  plerumque  paucos 
intra  dies  mors  subsequitur}  tristis  hic  exitus  etiam 
evenire  potest,  si  morbus  gradus  quidem  minoris,  et 

decursus  magis  chronici  fuerit,  aut  partes  nobiles  per 
exitus  inflammationis  malignos  devastatae  fuerint.  Iu 
rarissimis  casibus  sanatur,  a)  Otitis  acuta  per  benignam 
resolutionem,  idque  tunc  solum,  si  pars  membranacea 
cavi  tympani,  aut  cellulae  mastoideae  unice  phlogoseos 
substratum  constituerint,  ad  hunc  vero  faustum  exitum 
confert  multo  minus  ars,  plus  facit  natura  ipsa  per  sa¬ 
lutiferas  criticas  evacuationes,  variis  in  partibus  obtin¬ 
gentes,  uti :  epistaxin,  sudores  aut  urinas  criticas ,  de¬ 
nique  per  evacuationes  idiostaticas,  quippe  profluvium 
jam  serosum,  jam  lymphaticum,  jam  etiam  purulentum, 
sive  per  meatum  auditorium  externum,  sive  per  tubam 
Eustachii.  b)  Longe  frequentius  gravia  oriuntur  ma¬ 
la  inflammationis,  etsi  legitime  interquae  comunissimum 
est  suppuratio,  quae  vero  ob  difficilem  puris  egressum 
haud  fausto  coronatur  exitu.  Varias  vero  sibi  pandit, 
pus  vias,  queis  excernatur,  unde  et  varii  oriuntur  effe¬ 
tus.  In  plurimis  casibus  aperitur  extrorsum  trans  mem¬ 
branam  tympani,  quae  maximo  sub  dolore  et  frigore  ab 
aegro  percepto  rumpitur,  effluit  liquor  purulentus  spis¬ 
sus,  opacus,  sanguine  mixtus,  sat  felix  rei  eventus. 
Alias  egreditur  pus  per  tubam  Eustachii  ad  cavum 
oris,  unde  cum  tussi  aut  vomitu  ejicitur,  denique  ali¬ 
quando  aperitur  abscessus  ostio  fistuloso  in  processum 
mastoideum.  Rupto  abscessu  et  pure  effluente,  cum¬ 
primis  in  prioribus  binis  casibus  levamen  experitur  ae¬ 
ger.  Non  raro  tamen  materia  purulenta  accumulata  sta¬ 
gnat  in  cavo  auditus  interno,  ex  quo  nullo  modo  egredi 
valet,  id  quod  gravia  symptomata  et  molestias  summas 
causat$  frequentissime  fit  hoc,  si  tuba  Eustachii  simul 
obliteratur.  Ouodsi  pus  per  mastoideum  processum  sibi 
exitum  paret,  semper  ossis  hujus  cariem  inducit,  quo 
facto  effluit  latex  quidem  purulentus,  ast  malignus,  vi¬ 
rulentus,  foetidus,  acris,  coloris  viridescentis,  qui  ossa 
vicina  saepe  ad  magnam  extensionem  devastat.  Etiam 
dynamica  consectaria  otitidis  internae  habentur,  prae- 

sertim  auditus  gravedo,  aut  plane  cophosis,  difficulter 
aut  non  sananda,  d)  Non  raro  abit  Otitis  acuta  in  chro¬ 
nicam  —  Otorrhoea  purulenta  secundum  Itard:  haec 
saepe  adeo  occulte  et  clandestine  decurrit  ut  longo  tem¬ 
pore  nec  advertatur*  praecipua  ejus  indicia  praeter  do¬ 
lores  minus  quidem  feroces,  ac  in  acuta  sed  saepe  re¬ 
crudescentes,  sunt :  aurium  susurrus  et  tinnitus,  baryc- 
coia,  effluxus  liquoris  inucoso-purulenti  per  vices  re¬ 
diens»  Exitum  agnoscit  ut  plurimum  malum:  humor 
dictus  convertitur  in  ichorem  aut  saniem  virosam  co¬ 
loris  fusci,  consistentia  tenuem,  odoris  summe  ingrati, 
instrumenta  argentea  nigro  colore  tingentem  5  subsequi¬ 
tur  prius  aut  serius  exfoliatio  partium  per  cariem  de¬ 
structarum,  quodsi  ichori  atque  particulis  exfoliandis 
exitus  non  denegetur,  sanitas  subsequi  poterit,  in  casu 
contrario  ulterius  serpit  sanies  maligna,  petit  partes 
inferiores  colli,  producit  ibidem  inflammationem  chroni¬ 
cam  hujusque  ingratos  effectus,  aut  vero  devastata  parte 
petrosa  ossis  temporalis  meninges,  imo  ipsum  cerebrum 
corripit,  unde  harum  partium  inflammatio  magis  chro¬ 
nica  cum  subsequa  suppuratione,  exulceratione,  malacia 
efc.  hosque  exitus  excipiente  morte ,  quae  igitur  in  om¬ 
ni  casu  otitidis  licet  gravissimae  unice  ex  affectione 
meningum  et  encephali  lethali  insequitur. 

Aetiologia. 

Disponunt  in  morbum  hunc  gravissimum  et  ut  vi¬ 
dimus  periculosissimum  sequentia  momenta:  aetas  in¬ 
fantilis  et  puerilis,  sexus  magis  femineus,  constitutio 
tum  totius  corporis,  tum  praecipue  organi  auditus  ere- 
thica,  regimen  praesertim  capitis  nimis  molle  et  calli¬ 
dum.  Causae  excitantes  sunt:  a)  idiopathicae ,  omnes 
influxus  mechanici,  ictus,  contusio,  percussio,  vul¬ 
nera  auris  et  capitis,  totius  hujus  commotio,  ossium 
cranii  fractura  aut  impressio ,  rudis  et  incauta  digito- 

rum  et  instrumentorum  in  meatum  auditorium  intrusio, 
impetuosa  fluidorum  acrium,  fervidorum,  aut  frigido¬ 
rum  injectio,  corpora  peregrina,  uti:  nuclei  ceraso¬ 
rum  pisa  etc.  illapsa  et  impacta,  insecta  aut  vermes 
ibidem  haerentes,  ventus  frigidus  aures  percellens, 
refrigerium  capitis  aurisque  subitum  praesertim  exae¬ 
stuationem  excipiens*,  b)  symptomaticae,  difficilis  den¬ 
tium,  praesertim  molarium  eruptio  in  infantibus,  eorum 
caries,  aut  violentae  evulsiones  in  adultis,  nimium 
brevis  capillorum  rescissio,  radii  solares,  in  caput  nu¬ 
dum  directi  ,  soni  vehementes .  uti :  a  tormentorum 
bellicorum  fragore  excitati ,  porro  inflammationes  par¬ 
tium  vicinarum,  in  specie:  tonsillarum,  parotidum, 
faucium,  meatus  auditorii  externi,  tympani,  cerebri 
ejusque  meningum,  exostoses  ossium  cranii,  tumores 
cystici,  sanguinis  extravasata,  erysipelas  faciei ,  irri¬ 
tamenta  gastrica  fortiora  ,  profluvia  normalia  vel  habi¬ 
tualia  ,  praesertim  epistaxis ,  exanthemata  aut  impeti¬ 
gines  cutis  suppressae ,  metastases  variae  purulentae 
et  lacteae;  denique  c)  quandoque  symptomatica  ob¬ 
servatur  otitis  in  febri  inflammatoria  ,  aliisque  morbis 
diversis,  ubi  tamen  specificae  potius  nomen  meretur. 

Prognosis. 

Ex  iis  quae  de  otitidis  effectibus ,  decursu ,  ter¬ 
minationibus  et  de  causis  prolata  sunt,  debite  conside¬ 
ratis  facile  prognosis  efformatur.  Eo  periculosior  est 
morbus,  quo  magis  adfectae  sunt  partes  labyrinthi,  in 
omni  casu  quam  pessimus  timendus  est  mali  exitus. 

Therapia. 

Morbus  est  characteris  summe  inflammatorii  et 
acutissime  decurrens  igitur  generosissimus  apparatus 
antiphlogisticus ,  isque  maxima  cum  promptitudine , 

praesertim  ab  initio  morbi  in  auxilium  vocari  debet. 
Absolute  itaque  necessariae  sunt  depletiones  sanguinis 
universales  et  locales  per  sanguisugas,  ad  tempora, 
emissaria  Santorini,  retro  aurem  affectam  adplicata; 
in  casu  suppressi  alieujus  prolluvii  cruenti  habitualis 
in  vicinia  organi ,  in  quo  processus  vitalis  turbatus 
est;  vi  morbi  non  fracto  repetendae  erunt  ambae  san¬ 
guinis  evacuationes ,  quae  nullo  alio  remedio  suppleri 
possunt.  E  reliquo  Pharmacorum  penu  desumuntur  an- 
tiphlogistica,  eecoprotiea,  emollientia,  lenientia  et  re¬ 
laxantia.  Respondent  cuncta  haec  remedia  morbo  ab 
initio  frangendo  ac  resolutionem  desideratam  inducen¬ 
do.  Orta  exsudatione  fluidi  seu  serosi  seu  lymphatici 
ad  illam  imminuendam,  resorptionem  vero  intendendam 
adhibentur  mercurialia  in- et  externe.  Suppuratio  facta 
cursum  sibi  destinatum  permeare  debet,  aut  eam  so¬ 
lummodo  et  promovere  potest,  vapores  emollientes  te- 
piduios  in  cavum  oris,  narium  aut  meatum  auditorium 
externum  immittendo,  aut  per  cataplasmata  e  speciebus 
jam  dictis  parata.  Maturato  jam  absessu  hujus  sponta¬ 
nea  ruptura  haud  unquam  exspectetur,  quia  juxta  me¬ 
dicorum  observationes  frequentissime  surditas  enasci¬ 
tur,  aut  facile  haeret  justo  diutius  pus  in  cavo  auris, 
atque  sic  sinus  fistulosi  multarum  partium  exoriuntur, 
hinc  tympanum  arte  potius  pertundatur,  ut  sic  puri 
exitus  liber  admittatur,  ad  depurandum  abscessum  ad¬ 
hibentur  injectiones  quidquam  aromaticae  e.  g.  e  flori¬ 
bus  chamomillae,  herba  thymi,  melissae  etc.  infusis, 
aut  ex  iisdem  his  substantiis  cataplasmata  aromatica 
confecta.  Profusam  puris  secretionem  refrenare  cona¬ 
mur  per  injectiones  solutionis  dilutae  e  saccharo  saturni, 
lapide  divino,  Sulphate  Zinci.  Otitis  chronica  tandem 
fere  cum  acuta  exposcit  methodum  medendi,  morbi 
gradui,  et  symptomatibus  praevalentibus,  adcommoda- 
tam ;  venaesectionibus  vero  in  genere  carere  possu¬ 
mus,  sufficiunt  locales  depletiones  ,  potius  per  cucur- 

bitas  quam  per  hirudines  5  praeterea  vesicantia,  Un¬ 
guentum  Autenrithii,  setacea  et  fonticuli,  locis  aptis 
adposita.  Effluxus  ichoris  aut  saniei  nullatenus  per 
remedia  adstringentia  supprimatur,  verum  imprimis  in¬ 
doles  ejus  acris  ,  fluidis  blandissimis  tum  per  meatum 
auditorium  externum,  tum  per  tubam  Eustachii  injectis 
mitigetur  5  quo  praemisso  ea  suppeditantur  pharmaca, 
quae  adstringentem  in  partem  affectam  exserunt  virtu¬ 
tem,  huc:  infusum  florum  chamomillae  cum  Tinct. 
Myrrh  ae  et  meile  rosarum,  alumen,  terebinthina  etc. 
Similis  instituitur  cura  in  carie  per  processum  helco- 
seos  exorta^  praemittuntur  pariter  injectiones  fluidorum 
blandorum,  dein  vero  ad  exfoliationis  processum  adju¬ 
vandum  leniter  irritantia  et  adstringentia  applicantur, 
singulariter :  infusum  chamomillae,  salviae,  scordii 
cum  tinctura  opii,  myrrhae,  sabinae,  aloes  etc,  saepis¬ 
sime  de  die  injiciendo.  Interne  hoc  in  casu  dantur  re¬ 
media  roborantia ,  et  plastica,  cum  analoga  diaeta  bene 
nutriente.  Meningitis  aut  Encephalitis  suam  exposcunt 
curae  rationem,  denique  surditas  aut  saltem  auditus 
difficultas  remediis  antiparalyticis  in -et  externis  ten- 
tatur,  alioquin  saepissime  incassum. 

Inflammatio  tubae  Eustachii  vel  Syringitis. 

Morbus  hic  rarissime  solus  pro  se  occurrit,  verum 
frequentissime  cum  otitide  interna,  aut  angina  faucium 
unitus  cernitur.  I11  primo  casu  e  sequentibus  noscitur 
symptomatibus:  adsunt  dolores  pungentes  continui,  a 
postica  laterali  parte  faucium  incipientes,  et  ad  aurim 
internam,  imo  ad  meatum  aditorium  externum  propaga¬ 
ti  ,  praecipue  sub  motu  musculorum  maxillae  inferioris, 
faucium,  vel  palati  penduli  adaucti}  porro  susurrus, 
tinnitus  et  baryecoia  cum  sensu  plenitudinis  et  oblitera- 
tionis  in  aure}  reliqua  phaenomena,  quae  adsunt  re¬ 
feruntur  tum  ad  febrim  comitantem ,  tum  ad  morbos 


25 


alios  ,  e  quibus  inflammatio  haec  evolvitur,  uti  anginam 
faucium  aut  inflammationem  partium  auris  internarum. 

Exitus .  Frequenter  inflammatio  haec  resolvitur, 
alias  obtingit  exsudatio  lymphae  plasticae,  quae  tu¬ 
bae  parietes  conglutinat  sicque  eam  obliterat,  nonnun- 
quam  pus  generatur,  quod  aut  in  fauces  effunditur,  vel 
si  hoc  per  tonsillarum  tumorem  impediatur  trans  tympa¬ 
num  perfossum  egreditur^  denique  fit  aliquando  malum 
chronicum,  unde  pertinax  subsequitur  blennorrhoea. 

Causae .  Frequentissime  refrigerium  corpore  toto  , 
aut  in  specie  cavo  oris,  sub  sermocinatione  diuturna, 
cantu,  cursu,  equitatatione  praecipue  contra  ventum  fri¬ 
gidum  susceptum 5  incauta  et  rudis  catheterum  immis¬ 
sio,  similes  fluidorum  acrium  injectiones,  inflammatio¬ 
nes  partium  vicinarum  praesertim  ut  notatum  faucium 
et  cavi  tympani. 

Therapia .  Innititur  regulis  iisdem  ut  reliquae  in¬ 
flammationes  jam  adductae  5  singulariter  vero  adhiben¬ 
tur  vapores  emollientes  ope  machinae  Mudgeanae,  aut 
in  hujus  defectu  ope  infundibuli  inversi  cavo  oris  et  na¬ 
rium  suscipiendi.  Exsudatio  lymphae,  suppuratio  et 
laxitas  mucosae  ejus  tunicae,  cum  siraultanea  blennor¬ 
rhoea  chronica  iisdem  oppugnantur  remediis  ac  supra 
dictum  fuit. 

B.  Otitis  specifica* 

Adducuntur  quam  plurimae  ab  auctoribus,  praecipuam 
considerationem  merentur  sequentes : 

1.  Otitis  erysi  platosa.  Ei^sipelas  aurium. 

Pro  substrato  agnoscit  partes  auris  solum  exter¬ 
nas  ,  uti :  cutim  auriculae  et  velamentum  meatus  audi¬ 
torii  externi,  si  vero  ulterius  migrat,  tunc  internas 
quoque  occupat  partes. 

Distinguitur  phaenomenis  e  quibus  generatiin  Ery- 

sipclas  cognosci  solet;  praecedit  in  loco  affecto  praeci¬ 
pue  in  auricula  externa  pruritus  ,  aut  ardor,  sequitur 
calor  auctus,  rubor  rosaceus  non  exacte  circumscriptus 
in  gradu  majori  in  flavicantem  vergens  ,  sub  pressione 
digiti  mox  evanescens  ,  ast  illa  cessante  illico  rever¬ 
tens,  successive  formatur  tumor  parum  elevatus,  po¬ 
tius  in  latum  extensus  aeque  non  limitatus,  durus,  le¬ 
vis,  et  splendens,  qui  saepe  usque  meatum  auditorium 
externum  propagatur,  nunc  dolores  fiunt  tensivi,  uren¬ 
tes,  non  tantum  partes  inflammatas  verum  vicinas  quo¬ 
que,  uti  tempora,  collum,  et  nucham  occupantes;  ad¬ 
sunt  simul  hallucinationes  sensus  auditus  ;  ex  glandulis 
sebaceis  liquidum  spissum  viscidum  flavicans,  quod  aere 
in  crustas  squamosas  firmiter  abhaerentes  exsicca¬ 
tur.  Praeter  haec  symptomata  localia  ,  semper  quoque 
adsunt  signa  universalia  febris  erysipelaceae,  quae  vix 
unquam  abest  cum  simultanea  nausea,  vomituritione 
imo  et  vomitu ,  oppressione  ventriculi ,  cephalaea  etc. 
Haec  morbi  imago  valet  solum  de  erysipelate  simplici 
aut  vulgari,  habemus  adhuc  speciem  unam  ,  perstante 
charactere  morbi  erethico,  sub  nomine :  erysipelas  bul¬ 
losum  aut  vesiculare ,  effonnantur  namque  in  superficie 
cutis  vesiculae  variae  magnitudinis ,  discretae  aut  invi¬ 
cem  confluentes,  fluido  limpido,  flavicante  repletae,  no¬ 
tabilem  pruritum  et  ardorem  causantes.  Praeter  chara¬ 
cterem  inflammationis  et  hanc  comitantis  febris  consen- 
sualis  ,  duas  alias  habemus  varietates  erysipelatis ,  et 
quidem  : 

phleymonosum ,  in  quo  omnia  symptomata  lo¬ 
calia  et  universalia  magis  explicata  sunt:  rubor  est 
profundior  in  bruneum  magis  vergens  digiti  pressione 
non  ita  facile  cedens  magis  circumscriptus,  calor  val- 
dopere  adauctus,  tumor  splendens  quidem  sed  magis 
elatus  et  circumscriptus,  dolores  vehementes,  continui 
fixi,  febris  est  inflammatoria  suis  stipata  indiciis. 

b )  E .  oedemulosum  ,  ubi  vix  inflammationis  phae- 

nomcna  percipiuntur :  rubor  roseus  vix  observandus 
calor  plane  non  auctus ,  tumor  pastosus  late  extensus, 
dolores  minimi  aut  nulli ,  febris  deficit. 

Denique  distinqui  solet  E.  idiopathicum  ab  E. 
symptomatico  ,  cujus  sequentes  notamus  species. 

1.  E.  ex  affectione  qualicunque  hepatis,  praeter 
hujus  status,  phaenomena  praecipua  color  partis  inflam¬ 
matae  est  magis  flavus. 

2.  E.  e  muco  primarum  viarum. 

3.  E  e  vermibus  intestinalibus  ,  in  utroque  hoc 
casu,  offert  Erysipelas  characterem  oedematosum  , 
praeterea  adsunt  manifesta  indicia  muci  et  pituitae,  aut 
vermium  in  organismo  nidulantium. 

4.  E.  ex  haemorrhoidibus  suppressis ,  ubi  color 
in  profundum  venosum  vergit. 

Exitus.  Erysipelas  vulgare  communiter  resolvitur 
sub  processu  desquamationis  -  E.  squamosum  ,  epider¬ 
mis  secedit  sub  forma  furfurum,  aut  laciniarum  majo¬ 
rum,  nonnunquam  figuram  auriculae  et  pori  acustici 
praeseferentium  ,  alias  abit  in  suppurationem  -  E.  pu¬ 
stulosum  ,  in  genere  fausto  cum  eventu,  nisi  ulceratio 
oriatur,  quo  in  casu  ossa  afficiuntur,  unde  caries  ,  fi¬ 
stulae  mali  moris  et  cicatrices  defoedantes.  Denique 
rarius  tendit  in  gangraenam  ,  praecipue  si  inflammatio 
humidis ,  frigidis,  aut  irritantibus  remediis  curatur. 

E.  phlegmonosum  plerumque  suppuratione,  raris¬ 
sime  gangraena  finitur. 

E ♦  oedematosum ,  si  non  resolvatur,  abit  in 
oedema. 

Aitiologia .  Disponuntur  individua  juniora,  sexus 
sequioris,  cum  habitu  pastoso,  cuti  tenera  succis  plena, 
homines  injuriis  externis  nonadsueti,  qui  omnem  ae¬ 
rem  fugiunt  corpus  valde  sollicite  muniunt,  periodi 
menstruationis  ,  graviditatis  et  lactationis.  Excitantes 
causae  sunt:  in  idiopathico  frequentissime  aeris  vicis¬ 
situdines,  pecularis  atmosphaerae  constitutio,  influxus 

mechanici  leviores  ,  punctio  insectorum ,  irritationes 
chemicae;  in  sympalico  ut  dictum,  morbi  varii  hepatis: 
irritatio,  inflammatio,  vitia  organica,  stagnationes  ve¬ 
nae  portarum,  porro  indigestio  a  ciborum  quorumdam 
esu,  uti:  cancrorum,  piscium,  ostrearum,  fragarum, 
aut  rerum  pinguium,  rancidarum  et  acrium,  pituita  et 
vermes  intestinales  5  haemorrhoides  turbatae  et  denique 
erysipelas  a  partibus  vicinis  ad  aurim  propagatum, 

Proynosis .  Varia  est  pro  gradu  ,  praecipue  vero 
pro  charactere  et  exitu  morbi :  Erysipelas  simplex 
squamosum  et  bullosum  facillime  sanatur,  phlegmono- 
sum  plus  periculi  inducit,  denique  oedematosum  hydro¬ 
pem  chronicum  causare  potest. 

Therapia ,  In  erysipelate  simplici  requiritur  thera¬ 
pia  leniter  antiphlogistica,  et  diapnoica ,  praeter  diae¬ 
tam  tenuem  sufficiunt  remedia  oeccoprotica  et  sudori¬ 
fera  5  praeparata  sambuci,  tiliae  aut  ammoniae;  externe 
lintea  sicca  tepida  non  gravia.  In  E.  bulloso  vesiculae 
nimis  tensae,  aut  pungantur  aut  forficula  aperiantur, 
et  lintei  carpti  ope  exsiccentur  ,  ad  crustas  amovendas 
illinitur  oleum  blandum,  cremor  lactis  butyrum  recens, 
aut  unguentum  pomatum  ;  suppuratio  remediis  consve- 
tis  promoveatur.  E.  phiegmonosum  generosam  exposcit 
curam  antiphlogisticam ,  in  hoc  unico  casu  epithemata 
humida  applicari  possunt,  seu  frigida,  ab  initio,  seu 
calida ,  orta  suppuratione.  —  Gangraena  forsitan  orta 
curatur,  ut  supra  in  tractatu  de  Otitide  genuina  dictum 
erat.  E.  oedematosum  stimulantibus  tractatur  5  applican¬ 
tur  sacculi  aromatici,  e  pulvere  florum  Chamomillae, 
Sambuci,  et  farina  fabarum  confecti  ab  extus  camphora 
tritis;  interne  fortiora  diaphoretica,  aut  diuretica,  utra- 
que  phlogistica  propinantur.  In  E.  ex  affectione  hepatis, 
haec  curatur  vario  modo  pro  indole  morbi ,  jam  anti- 
phlogisticis ,  jam  solventibus,  jam  a  utibili  osis  —  si  pi¬ 
tuita  tenax,  aut  entozoa  causam  mali  sistant,  evacuanda 
sunt;  denique  in  E.  ex  haemorrhoidibus  suppressis 

orto  ,  processus  hic  turbatus  revocandus  erit  per  san¬ 
guisugas  perinaeo  applicitas  ,  et  interne  pulverem  hae- 
morrhoidariorum  e  flor.  sulph.  lotis,  magnesia  carboni- 
ca ,  cremore  tartari ,  et  sacch.  albo. 

2.  Otitis  c  ata  r  r  h  al  i  s. 

Sedem  suam  agnoscit  in  tunica  meatus  auditorii 
externi ,  et  membrana  mucosa  auris  internae  ,  nunquam 
vero  phlogosis  haec  ad  aurim  ipsam  restringitur,  ve¬ 
rum  in  omni  casu  vicinarum  quoque  partium,  uti:  na¬ 
rium,  oris,  pharyngis  et  laryngis  membrana  mucosa  in¬ 
flammatur.  Occupat  itaque  otitis  catarrhalis  externa, 
meatum  auditorium  externum  ,  interna  vero  membranam 
mucosam  tubae  Eustachii,  cavi  tympani,  et  cellularum 
mastoidearum. 


a.  Otitis  catarrlialis  externa. 

Praecedit  sensus  titillationis  ardoris  et  siccitatis 

* 

in  meat,  audit,  ext.  perquam  molestus,  qui  paulo  post 
in  verum  dolorem  ardentem  convertitur,  aeger  hunc 
dolorem  digitum  motu  automatico  in  porum  acusticum 
externum,  quam  angustatum  extendere  vellet  inferendo, 
exasperat ,  vespere  malum  exacerbatur.  Membrana  po¬ 
rum  acusticum  ext.  investiens  cernitur  pallide  rubra, 
et  quidquam  tumidula  ,  sub  attactu  valde  sensilis :  se¬ 
cretio  ceruminis  suppressa  est :  intra  paucos  dies  sae¬ 
pe  jam  prima  morbi  die  mucus  tenuis  secerni  inchoat , 
praeprimis  tempore  matutino  cum  aegri  levamine  $  alias 
vero  morbo  increscente  dolores  fiunt  graviores,  conti¬ 
nui,  pungentes,  sub  motu  auriculae,  maxillarum,  aut 
exploratione  augendi ,  imo  et  somnum  arcentes  5  tunica 
meatus  audit,  ext.  multum  tumet  et  rubet,  saepe  tym¬ 
panum  ipsum  per  consensum  inflammatur 5  aliquando 
pustulae  in  conspectum  veniunt  in  ulcera  paulo ,  post 

transeuntes  ,  quae  facile  tympanum  perforant.  Mucus 
secernitur  largus,  spissus,  coloris  flavicantis  aut  vi¬ 
ridescentis  in  auri  externa  facile  indurescens  crustas 
elFormat ,  simultanea  vero  adest  baryecoia. 


b.  Otitis  catarrhalis  interna. 

Orditur  cum  solitis  febris  catarrhalis  signis  quippe 
horripilationibus  saepissime  recurrentibus  ,  capitis  gra¬ 
vedine,  sternutatione  frequenti,  illacrymatione,  coryza, 
voce  rauca,  tussicula,  atque  dein  in  auri  ipsa  accusat 
aeger  dolores  lancinantes,  aut  scindentes  sat  vehe¬ 
mentes,  ad  vicinas  capitis  et  colli  partes  propagatos, 
sub  masticatione,  deglutitione  ac  emunctione  auctos, 
vespere  simul  cum  febre  exacerbatos,  praeterea  adsunt 
sensationes  variae  in  auri:  tinnitus,  sirigmus,  bom¬ 
bus,  susurrus  imo  et  baryecoia ,  magna  simul  sonorum 
etsi  leviorum  impatientia.  Post  aliquot  dies  muci  lar¬ 
gioris  inchoat  secretio,  (pio  facto  mox  symptomata  mor¬ 
bi  remittunt  5  tuba  Eustachii  fors  obliterata  ,  mucus  in 
cavo  tympani  accumulatur,  tympanum  ipsum  multum 
extenditur,  denique  et  rumpitur. 

Exitus .  In  longe  plurimis  casibus  post  unum  al- 
terumve  cyclum  septenalem,  solitis  sub  crisibus  eva- 
cuatoriis  tura  idiostaticis  tum  apostaticis  morbus  resol¬ 
vitur,  cum  larga  scilicet  et  facili  muci  puriformis  per 
meatum  audit,  ext. ,  et  tubam  Eustachii  excretione» 
AI  ias  fit  malum  chronicum  quod  in  meatu  audit,  ext.  se 
imprimis  manifestat  secretione  ceruminis  alienata,  quae 
copia  augetur,  simulque  qualitatem  offert  abnormem, 
consistentiae  cremoris  lactis,  coloris  flavescentis  5  mor¬ 
bus  hic  per  annos  vigere  solet,  quin  ullas  majores  mo¬ 
lestias  aeger  experiatur,  donec  tandem  auditus  quoque 
sensim  sensimque  imminuatur*  effluvium  mucosum  jam 
auctum  jam  imminutum  est ,  egreditur  mucus  jam  puri¬ 
formis,  jam  magis  albuminosus,  modo  blandus,  alias 

ita  acris  ut  in  meatu  audit,  et  auricula  erosiones,  ipsa 
plane  ulcera  exoriantur.  Si  vero  phlogosis  chronica  in 
partibus  internis  potius  sedem  suam  figat,  facile  ex- 
crescentiae  variae  ,  polypi ,  incrassationes  ,  aut  plane 
callositas  membranae  mucosae  oriri  possunt.  In  utroque 
vero  casu  superstes  remanet  baryecoia  aut  etiam  ple¬ 
naria  cophosis. 

Causae# 

Frequentissime  morbo  hoc  laborant  infantes  et 
pueri  scrophulosi,  teneri,  a  parentibus  syphiliticis  aut 
arthriticis  geniti.  Momentum  occasionale  frequentissi- 
miiui  est,  refrigerium  vel  totius  corporis ,  vel  in  specie 
capitis  aut  saltem  aurium:  hinc  tempestas  nebulosa, 
humida  et  simul  frigida,  atmosphaerae  vicissitudines 
repentinae,  porro  dentitio  difficilis,  suppressio  proflu¬ 
viorum  habitualium,  exanthematum  aut  impetiginum  etc. 

Prognosis* 

Acuta  inflammatio  in  genere  benignum  admittit 
praesagium ,  minus  faustum  irt  chronica  statui  poterit* 

Therapia. 

Otitis  catarrhosa  externa  in  minori  gradu  eandeiri 
exposit  curam  lev  iter  antiphlogisticam  ac  iri  genere  af¬ 
fectiones  catarrhales ,  in  specie  inchoante  profluvio  mu¬ 
ci  largioris  fiunt  injectiones  tepidulae  ex  praeparatis 
plumbi  cum  tinctura  opii  crocata.  In  majori  inflamma¬ 
tionis  gradu  etiam  therapia  magis  antiphlogistica  in  au¬ 
xilium  vocari  debet,  applicantur  sanguisugae  pone 
aurim  affectam  tum  Cataplasmata  et  fomenta  emollientia, 
derivantia  tum  ad  cutim  tum  ad  intestina ,  interne  quo¬ 
que  dantur  refrigerantia ,  nitrum,  purgantia  etc.  In- 

gruente  blennorrhoea  eadein  remedia  ut  supra  dictum 
applicantur;  dosim  solummodo  augendo,  aut  his  non 
sufficientibus  ad  fortiora  transimus  adstringentia ,  uti: 
sulphatem  Zinci ,  lapidis  divini,  aluminis  etc.  Quodsi 
morbus  acutus  convertatur  in  chronicum .  vocantur  in 
usum  remedia  dirivantia  fortiora ,  tum  ad  tubum  inte¬ 
stinalem  per  laxantia  drastica,  tum  ad  cutiin  externam 
per  emplastrum  cantharidum ,  aut  vesicatorium  perpe¬ 
tuum  nuchae  vel  brachio  adplicanduin,  aut  unguentum 
Autenrithii  eidem  regioni  infricandum,  porro  injectio¬ 
nes  fiunt  cum  pharmacis  magis  adstringentibus  et  simul 
irritantibus,  uti:  acido  pyrolignoso ,  nitrate  argenti, 
kali  caustico.  Eadem  haec  caustica  exposcunt  excre- 
scentiae  polyposae  et  aliae  in  poro  caustico  externo 
enatae. 

Cura  otitidis  catarrltalis  internae. 

Adhibentur  ab  initio  eadem  pharmaca  antiphlogl- 
stica  in -et  externa  gradili  mali  adeommodata  ,  in  sta¬ 
dio  relaxationis  ad  secretionem  nunc  nimiam  coercen¬ 
dam  remedia  adstringentia ,  et  leniter  excitantia,  uti: 
sal  ammoniacus,  acetas  cupri  etc.  siphonis  ope  in  tubam 
Eustachii  injiciuntur.  Si  muco  in  cavo  tympani  ruptura 
timetur,  praestabit  membranae  hujus  perforationem  in¬ 
stituere.  Eadem  haec  inflammatio  chronica  iisdem  op¬ 
pugnatur  remediis  ac  acuta ,  nisi  quod  majores  doses 
exhiberi  debeant.  Optimo  cum  eventu  adhibentur  in  si¬ 
mili  casu  remedia  errhyna  e.  g.  ex  ammonio  carbonico 
cum  Oleo  majorani. 

3.  Otitis  r  h  e  u  m  a  t  i  c  a. 

Occupat  partes  auris  fibrosas ,  uti :  membranam 
tympani,  perichondrium,  periostium,  et  nevrilema,  ab 
hinc  vero  ad  alias  quoque  partes  inflammatio  serpit. 

Manifestat  semet  per  dolores  aurium  lacerantes,  aut  pun¬ 
gentes  ,  vagos  ,  periodice  remittentes ,  ad  partes  etiam 
remotas  diffusos,  noctu,  praecipue  vero  temperaturae 
vicissitudinibus  et  stragulis  plumeis  auctos,  porro  per 
aliarum  quoque  partium  vicinarum  affectionem  rheuma¬ 
ticam,  uti:  odontalgiam,  aut  prosopalgiam. 

Objective  cernimus:  meatum  audit,  externum  tu¬ 
midulum,  tensum  et  rubentem,  membranam  tympani 
vasculis  sanguiferis  inspersam  et  laete  rubram,  secre¬ 
tionem  ceruminis  ab  initio  imminutam  imo  et  penitus 
suppressam,  serius  vero  adauctam  et  magis  fluidam. 
Praeter  haec  localia  signa  adsunt  quoque  et  universa¬ 
lia  febris  rheumaticae  indicia ,  in  specie  sudores  lar¬ 
gissimi  acidum  odorem  spargentes,  et  urinae  lateritiae 
cum  sedimento  rosaceo. 

Exitus ,  Morbus  haud  neglectus  facile  quidem  sa¬ 
natur  ,  ast  summa  manet  in  reecidivas  pronitas.  Raris¬ 
sime  in  suppurationem  abit,  frequentius  in  exsudatio- 
nem  lymphae  plasticae,  qua  non  absorbta  remanent 
partium  affectarum  incrassationes  cavitatum  et  ostiorum 
occlusiones  ,  et  hinc  surditas. 

Causae ,  Disponuntur  individua  tenera  in  rheuma¬ 
tismum  in  genere  proclivia  ,  praecipue  cum  cuti  tenui 
in  sudores  prona,  quae  constitutio  corporis  jam  est 
congenita  jam  vero  acquisita,  per  vitae  modum  luxurio¬ 
sum,  regimen  molle,  auxiam  aeris  atmosphaerici  fugam 
etc.  Causae  occasionales  vix  non  unica  est  refrigerium 
totius  corporis ,  aut  aurium  solummodo ,  unde  transpi- 
ratio  cutis  intercipitur  et  supprimitur. 

Therapia.  Dirigitur  in  rheumatismum  tum  localis, 
tum  universalis.  Consistit  autem  ea  in  applicatione  lin¬ 
teorum  siccorum  calefactorum,  haec  vero  in  propinatio¬ 
ne  leniter  diapnoicorum,  uti  tartari  stibiati  dosi  refra¬ 
cta,  aceti  ammoniacalis,  florum  tiliae,  sambuci  etc.  In 
graviori  malo  accedente  valida  febri,  phlebotomia  insti¬ 
tuatur,  et  evacuationes  sanguinis  locales  iterentur,  do- 

nec  symptomata  inflammationis  a  ferocia  remiserint,  in¬ 
terne  dantur  purgantia  antiphlogistica  et  ad  exsuda- 
tionem  praecavendam  Calomel ,  externe  ungu.  neapolit. 
imminuta  inflammatione  diaphoretica.  In  casu  chronico 
ad  cutim  derivantia  applicantur,  interne  vero  antirheu- 
matica:  Sulphur,  aurat.  antim.,  pulv.  Plumer.,  dulca- 
mara,  guajacum,  aconitum  etc.  Ab  omnibus  instillationi¬ 
bus  et  injectionibus  per  totum  morbi  decursum  abstineri 
debet,  et  regimen  rheumatismo  in  genere  conveniens 
servari. 


4.  Otitis  arth  riti  ca-  Otagra. 

Afficit  partes  fibrosas  auris :  periostium,  perichon¬ 
drium  et  cartilaginem  ipsam,  aut  cum  alterius  organi  af¬ 
fectione  arthritica  incedit,  aut  ex  hujus  metastasi  in¬ 
ducta  est,  jain  auditum  externum  jam  internum  occupat, 
a)  O.  arthritica  externa.  Hujus  sequentia  sunt 
symptomata.  Auricula  multum  calet  et  prurit,  cum  mo¬ 
lesta  sensatione  siccitatis  in  meatu  auditorio  externo, 
qui  sensus  magis  magisque  increscentes  in  dolorem 
urentem ,  scindentem  et  lacerantem  late  propagatum 
convertitur,  continuus  simul  adest  susurrus  cum  barye- 
coia,  evolvitur  in  auricula  rubor  erysipelatosus ,  et  tu¬ 
nica  pori  acustici  pallide  rubra  cernitur ,  cerumine  aut 
penitus  privata,  aut  tenuibus  crustulis  hinc  inde  tecta, 
in  membrana  tympani  minima  et  subtilissima  vascula 
ramosa  sanguifera  conspiciuntur.  Malo  increscente 
epidermis  defurfuratur,  et  cerumine  uberius  fluente  com¬ 
pingitur,  imo  et  pustulae  aut  furunculi  sub  dolorum  in¬ 
cremento  in  concha  et  meatu  in  conspectum  prodeunt, 
quibus  ruptis  griseiforme  pus  stillat.  In  aegris  dyscrasia 
aliqua  laborantibus,  parietes  canalis  auditorii  externi 
oedomatose  tumescunt ,  et  otorrhoea  mali  moris  enas¬ 
citur,  non  raro  cum  excrescentiis  polyposis  juncta  $  in- 
#  flammatione  saepius  recurrente  in  tympano  vasa  vari- 

cosa  evolvuntur)  et  tali  modo  tympanum  pedetentim  ob- 
fuscatur )  incrassatur  et  in  degenerationem  panno  si¬ 
milem  convertitur. 

O.  arthritica  interna .  In  quidquam  graviori  casu 
incipit  cum  signis  febrilibus  ,  quibus  praegressis  accu¬ 
sat  5  aeger  in  ima  aure  dolorem  gravissimum,  intolera¬ 
bilem,  lacerantem,  terebrantem,  continuum,  qui  per  to¬ 
tum  fere  caput  diradiatur,  sermocinatione  et  deglutitione 
angendum,  de  nocte  pracipue  saevientem  ita,  ut  aeger 
ob  dolores  nimios  persaepe  in  animi  deliquium,  convul¬ 
siones  et  deliria  labatur,  summa  insuper  adest  erga 
omnes  sonos  oxyecoia  cum  continuo  susurru  aurium  5  de¬ 
cursu  autem  miti  et  exigua  tantum  irritatione  phlogi- 
stica  stipatura ,  aegrum  nonnisi  dolores  vellicantes  et 
lacerantes  in  aure,  sub  aere  humido  ingravescentes, 
sub  sicco  autem  remittentes  vexant  cum  susurru,  sensu 
oppletionis  ac  tensionis  in  aure  nec  non  ardoris  et  sicci¬ 
tatis  in  faucibus. 

Exitus .  Faventibus  circumstantiis  benigna  obtin¬ 
git  resolutio  sub  manifestis  signis  criticis,  judicatur  ut 
arthritis  in  genere  5  non  raro  sub  fausto  rerum  cursu 
totum  malum  unico  quasi  ictu  tollitur ,  si  nempe  pro¬ 
cessus  arthriticus  derelicta  auri ,  ad  aliam  minus  dig¬ 
niorem  corporis  partem  transgrediatur.  Si  non  resolvi¬ 
tur  abit  inflammatio  in  suppurationem ,  per  tympanum 
ruptum  aut  perforatum  effluit  pus  cum  subsequo  morbi 
decremento  et  aegri  levamine.  In  minus  felici  eventu 
ad  reliquos  terminationum  modos  referantur:  cxsudatio 
in  cavo  tympani,  tuba  Eustachii,  cellulis  mastoideis, 
formatio  concrementorum  calcareorum  in  iisdem  parti¬ 
bus,  caries ,  baryecoia  vel  acoia. 

Aetiologia .  Disponunt  eadem  momenta ,  quae  in 
arthritidem  proclivia  reddunt,  uti:  aetas  provectior, 
sexus  masculinus ,  habitus  arthriticus ,  constitutio  ve¬ 
nosa,  luxuriosum  vitae  genus,  se  -  et  excretionum  na¬ 
turalium  et  artificialium ,  quibus  jam  diu  adsvetus  vi- 

xit  organismus,  praecox  exsiccatio,  subita  suppressio 
abusus  spirituosorum  etc.  Causis  occasionalibus  adnu- 
lnerari  debent,  omnia  quae  otitidem  provocare  valent: 
saepissime  autem  refrigerium  capiti  aut  pedibus  suscep¬ 
tum,  alias  metastasis  arthritica. 

Prognosis.  Malum  est  pertinax,  summa  in  reci¬ 
divas  pronitas,  et  surditas  semper  timenda  5  eventus 
tamen  prosper  autumari  potest,  si  malum  externam  so¬ 
lum  aurem  occupat  et  individua  juniora  robustaque  ple¬ 
ctit  5  minus  faustus  autem  exitus  est  sperandus,  in  sub¬ 
jectis  exhaustis  sensilibus,  cachecticis  iteratam  adfe- 
ctionem  arthriticam  perpessis  5  infaustissimus  vero  in 
otitide  interna  est  timendus. 

Cura.  In  essentialibus  ea  est,  quae  et. aliis  otiti¬ 
dis  formis  congrua  explanabatur ,  ut  itaque  non  tantum 
affectionis  localis,  sed  et  morbi  universalis  nec  non 
causarum  occasionalium  summus  habeatur  respectus.  Ab 
initio  antiphlogistica  tum  localis  tum  universalis,  ea 
cum  cautela  ne  frigida  aut  humida  fomenta ,  aut  ullae 
instillationes  vel  plane  injectiones  applicentur,  fracta 
phlogosi  anarthritica :  Aconitum,  bardana,  sarsap. 
Guajac.  etc. ,  simulque  derivantia  fortiora  ad  cutim. 
praecipue  fonticuli  in  usum  vocantur  5  contra  dolorem 
acerbum  infricatur  ung.  neapolitanum  cum  opio,  extracto 
hyoscyami,  aut  bellad.  $  suppuratio  in  meatu  audit,  aut 
in  cavo  tympani  exorta,  cataplasmatum  et  vaporum 
emollientium  et  sopientium  usum  indiget ;  obtinente  ef¬ 
fluvio  puris  canalis  acusticus  injectionibus  lactis  tepidi, 
decoct.  alth.  etc.  est  purgandus  ea  cum  cautela,  ut 
diligenter  abstersus  et  siccatus  sacculis  tepidis  fovea¬ 
tur.  Quodsi  autem  languens  nervi  acustici  actio,  barye- 
coia  aut  acoia  remaneret,  stimulantia  externa  appli¬ 
canda  in  usum  trahi  debent,  uti:  linimentum  volatile, 
oleum  animale  Dippellii  etc.  regioni  temporum  et  au¬ 
rium  inungenda  ;  vaporibus  aetheris  sulphurici,  aut 
acetici  in  meatum  auditorium  externum  in  tubam  Eusta- 


cliii  dirigendis,  resuscitanda  est.  Cura  reliquorum  post¬ 
humorum  otitidis  arthriticae  ab  ea,  quae  aliarum  otitidis 
specierum  consectariis  convenit  nullam  patitur  excep¬ 
tionem.  Feliciter  plilogosi  abacta,  maxime  in  eo  medi¬ 
cus  sit  atentus ,  regressum  illius  praepedire,  in  hoc 
opere  frustra  desudabit,  nisi  diathesis  arthritica  era¬ 
dicatur  $  et  omnes  quae  illam  pariant  aut  fovent  potentiae 
amoveantur,  cui  scopo  diaetam  convenientem  quoque 
pharmacis  probis  adjuvet. 

5.  0  t  i  t  i  s  s  c  r  o  p  h  u  1  o  s  a. 

•  / 

Ad  pertinacissimas  inflammationes  pertinet ,  quae 
auditus  organo  insidias  parant,  semperque  sedem  suam 
initio  in  partibus  glandulosis  et  membranaceis  auris  ex 
et  internae  figit,  unde  et  ad  reliquos  proserpere  solet 
textus,  et  sequentibus  stipatur  characteribus :  Ab  initio 
otitidi  catarrhali  persimilis  ,  mox  sphaeram  externam 
mox  internam  mox  utramque  insimul  invadit,  et  cum 
organorum  vicinorum  phlogosibus,  uti:  Ophthalmia,  an¬ 
gina  faucium  scrophulosa  etc.  alternare  solet.  Aegri 
accusant  dolores  titillantes,  per  vices  pungentes ,  aut 
scindentes  in  meatu  audit,  externo  $  tunica  pori  acu¬ 
stici  cernitur  pallide  rubra,  imo  et  tympanum  ipsum 
obsidetur  vasis  sanguiferis  5  morbi  acerbitate  decre¬ 
scente  effluit  humor  albidus  cremori  aut  lymphae  similis, 
ab  initio  parcus,  dein  largus,  foetidus  et  ita  acris  ut 
partes  auris  quas  contingit,  corrodat 5  recedente  in¬ 
flammatione  secretum  magis  magisque  imminuitur  et  fit 
spissius,  donec  penitus  cesset,  et  organon  auditus 
normalem  pedetentim  recuperet  indolem.  Morbo  neglecto, 
secretio  haec  per  annos  durare  potest  sub  hoc  decursu 
lento  fit,  ut  externa  tympani  lamina,  porique  auditorii 
membrana  incrassetur  et  spogiosa  reddatur,  et  sic  oc¬ 
casio  degenerationi  granulosae,  fungosae,  polyposae 


etc,  praebeatur,  et  tali  modo  meatus  persaepe  obtu¬ 
ratur. 

Ubi  autem  phlogosis  altiorem  gradum  adepta  est 5 
omnis  organismus  particeps  fit  et  valida  febri  stipatur. 
Pustulae  llavicantes  intubo  acustico,  aut  tumores  na-> 
gnitudine  pisi  et  colore  pallido  rubro  insignes,  sub  di¬ 
rissimis  doloribus  in  conspectum  prodeunt,  quae  sae¬ 
pius  tutum  lumen  occludunt,  et  omnis  exploratio  inhi¬ 
betur,  quibus  ruptis  pureque  evacuato  omnium  mole¬ 
stiarum  levamen  intrat,  et  ulcera  prodeunt  5  ulcera  haec 
in  subjectis  prospera  constitutione  facilius  sanantur,  in 
dyscrasicis  profundius  penetrant,  atque  diutius  et  per¬ 
niciosius  decurrere  solent  ita,  ut  non  raro  fistulae  orian¬ 
tur,  et  substantia  ossea  meatus  aiidit,  carie  afficiatur* 
Sub  infausto  eventu  tympanum  nunquam  immune  est,' 
plerumque  rubore  profundiori  tinctum  et  excrescendis 
obsitum,  vel  perforatum  quoque  observatur,  in  tali  casu, 
blennorrhoea  per  humorem  acrem,  cavum  tympani  in¬ 
trantem  per  primariam  inflammationem  insequi  solet. 

Otitis  scrophulosa  interna ,  raro  substantiva  oc¬ 
currit,  consuetim  affectionibus  scrophulosis  organorum 
Vicinorum  secundario  modo  explicatur,  acuta  sub  sym¬ 
ptomatibus  febrilibus  et  doloribus  initio  tensivis  et  obr 
tusis  in  aure  intima  tardius  punctoriis,  terebrantibus  et 
scindentibus,  ad  ipsas  fauces  currentibus,  difficultatem 
deglutitionis  causantibus,  susurrii  intolerabili,  tinnitu  et 
magna  iinpatientia  junctis,  qui  cruciatus  motu  maxillae, 
tussi,  sternutatione  etc.  ingravescunt,  et  increscente 
malo,  longe  lateque  disperguntur  5  palatum  molle,  fau¬ 
ces,  tonsillae  et  nares  processu  phlogoseos  correptae., 
tument  et  muco  crasso,  tenaci  obducuntur  5  tuba  Eusta- 
cliii  occluditur.  Summum  fastigium  inflammatio  adepta 
symptomata  cephalica ,  turbae  functionum  cerebralium, 
deliria  et  convulsiones,  morte  quandoque  insequente  in 
Ilicem  prodeunt. 

llesolutio  raro,  potissimum  suppuratio  ^insequitur  5 

praecedente  exacerbatione  dolorum  pulsantium,  pus  san¬ 
guine  mixtuin,  per  membranam  tympani  ruptam  effluit, 
vel  per  tubam  Eustachii  sub  anhelitu,  tussi  aut  sternu¬ 
tatione  eliminatur,  tali  modo  mitigantur  cruciatus  et 
sub  felici  eventu  puris  effluvium  imminuitur.  In  multis 
casibus  ossicula  acustica  per  processum  suppurationis 
destruuntur,  inflammatio  chronica  fit,  et  qua  blennorr- 
hoea  vel  pyorrhoea  se  manifestat;  saepe  accidit,  ut 
processu  ulcerationis  os  petrosum  plus  aut  minus  de¬ 
vastetur. 

Aetiologia.  Eadem  quae  in  genere  in  scrophulosi 
esse  solent :  igitur  diathesis  scrophulosa  congenita  aut 
acquisita,  nutrimenta  digestu  difficilia,  farinosa,  gluti¬ 
nosa,  magis  vegetabilia,  inhabitatio  domiciliorum  aere 
udo,  inpuro  repletorum,  spurcities  omnis  generis  etc. 
topice  vero  dispositio  fovetur  per  exanthemata  acuta  et 
chronica  in  vicinitate  aurium.  Ad  momenta  excitantia 
refrigerium,  vicissitudines  repentinae  temperaturae,  ve¬ 
re  et  autumno  ,  dentitio  difficilis ;  mechanicae  et  che-r 
micae  laesiones  auris ,  metastases  ex  suppressis  ulce¬ 
ribus,  blennorrhoeis  etc. 

Prognosis .  in  otitide  scrophulosa  cautissime  est 
statuenda,  nam  longo  tempore  durat,  et  recidivas  ce¬ 
lebrat,  sub  regnante  tempestate  humida,  Eventum  fau¬ 
stum  praedicare  fas  erit,  si  morbus  recens  meatum  au¬ 
dit.  externum ,  tympanum  et  membranam  auris  mediae 
nonnisi  obsidet,  ubi  nulla  ulceratio  aut  degeneratio 
obtinet,  et  circumstantiae  aegri  in  -  et  externae  prospe¬ 
rae  sunt;  sub  adversis  circumstantiis  minus  faustum, 
infaustissimum  autem  est  praesagium  in  aegris  exhau¬ 
stis,  rhachiticis  et  carie  mulctatis. 

Therapia .  Omnis  in  eo  medici  scopus  sit  directus, 
ut  momenta  morbi  genetica  arceantur ,  uno  verbo  ut 
diathesis  scrophulosa  debelletur  ,  et  quam  primum  erar 
dicetur;  ante  omnem  usum  remediorum  internorum,  sta¬ 
dium  otitidis,  gradus,  et  sedes  diligenter  lustranda  ve- 

niunt;  ubi  malum  imaginem  inflammationis  verae  offert, 
sanguinis  depletio  localis,  et  in  otitide  interna  ipsa 
universalis  instituenda  est.  Interne  antiplilogistiea  ad 
tubum  intestinalem  derivantia  adhibenda  sunt  ita  ut  quo¬ 
tidie  alvus  ter  quaterve  moveatur  ;  purgantia  drastica 
nonnisi  sub  alvo  pertinaciter  clausa  aut  torpore  magno 
indicantur,  congestionibus  ab  organis  auditus  deductis 
et  inflammatione  fracta  ad  solventia  fit  transitus  $  ulti- 
mario,  vel  si  phlogosis  minoris  est  gradus  initio  thera¬ 
pia  eo  tendat,  ut  fons  primarius,  nempe  scrophulosis 
ipsa,  aptis  remediis  impugnetur.  Ultimo  scopo  laudem 
merentur:  antimonialia ,  mercurialia,  pulver.  Plumeri, 
carbonas  lixiv.,  murias  barytae,  oleum  jecoris  aselli, 
spongia  usta,  Jodium,  Broinum,  etc.  insuper  balnea 
tepida,  imprimis  marina,  et  mineralia ;  cura  remediis 
finiatur  tonicis,  rheo,  cal.  arom.,  centaur.  min. ,  trif. 
fibr.  et  china  ipsisque  martialibus. 

Externe  malo  ad  meat,  audit,  externum  limitato, 
fomentis  tantum  tepidis  auris  obtegi  debet,  secretione 
muci  facta,  et  turgescente  membrana  meatus,  cana¬ 
lis  per  injectiones  blandas,  mundandus  est,  et  solutio 
sublimati  corrosivi  (gran.  1.)  in  aqua  destill.  fune.  2) 
addito  laudano  li quid,  sydendh.  aliquotis  de  die  instil¬ 
landa^  si  vero  blennorrhoea  decursum  chronicum  minetur, 
vel  effluvium  indolis  serosae  fit,  solutio  ex  lapide  di¬ 
vino,  Zinci  sulphurici  etc.  in  connubio  cum  tinctura 
opii  quadrat;  in  inveterata  et  torpida  blennorrhoea  cum 
magno  in  degenerationem  nisu,  cuprum  sulphur.,  et 
lapis  infernalis  laudantur. 

Si  phlogosis  acute  decurrat ,  facta  locali  sangui¬ 
nis  depletione  cataplasmata  auri  affectae  applicentur, 
et  injectio  ex  decoct.  altheae  et  malvae  in  meatum  au¬ 
dit.  fiat;  ubi  pustulae  et  abscessuli  in  ulcera  degenerant, 
summa  mundities,  et  lapidis  divini  in  aqua  destill.  so¬ 
luti ,  cum  laud.  liq.  Sydenh.  instillatio  obtineat ;  re¬ 
manente  tumore  cutis,  unguent,  neapol.,  praecipt,  rubr. 

in  auxillium  vocatur;  excrescentiae  diversae  remediis 
jam  memoratis  tractantur. 

Otitidis  scroph.  inter,  cura  localis  variat  pro  mor¬ 
bi  sede  et  gradu.  Quousque  hic  tunicam  mucosam  auris 
mediae  nonnisi  obsidet,  eadem  ac  in  catarrhali  phlo- 
gosi  therapia  est  instituenda,  inflammatione  longiori  tem¬ 
pore  perseverante  tuba  Eustachii  et  cavum  tympani 
muco  obstructum,  et  partes  faucium  ac  narium  molles, 
tumidae  inveniuntur,  injectiones  aquae  tepidulae,  aut 
in  nimia  sensiiitate  et  decocto  malvae  et  herbae  cicutae, 
serius  ex  solutione  salis  ammoniaci,  praeprimis  hydro- 
jodureti  lixiviae  ope  tubuli  Itardi  in  nares  et  tubam  Eu¬ 
stachii  faciendae  laudantur,  in  magna  atonia  membra¬ 
nae  mucosae  incrassatione  et  desorganisatione  polyposa 
solutio  aluminis,  sulph.  Zinci,  aut  martis ,  et  cauteri- 
satio  lapidis  infer,  in  auxilium  vocanda  veniunt.  Sensi¬ 
iitate  post  otitidem  fugatam  remanente,  cataplasmata 
cum  herba  cicutae  parata,  nec  non  inunctio  unguent, 
mercor,  cum  opio  in  vicinia  auris  adhibeatur;  in  laxi¬ 
tate  membranae  muciparae  residua ,  et  profusa  secreti- 
tione,  injectiones  aquae  Conradi,  solutio  aluminis,  la¬ 
pidis  divini  etc.  instituantur. 

6.  Otitis  exanthematica. 

Est  ea,  quae  sub  decursu  exanthematum  acutorum, 
aut  vero  his  quoquo  modo  suppressis  evolvitur;  refe¬ 
rimus  huc  sequentes  species. 

rt)  o.  morbillosam ,  cujus  imago,  exitus  et  thera¬ 
pia  a  catarrhali  non  differt,  in  pertinacem  blennor- 
rhoeam  aurium  abire  diligit. 

O.  scarlatinosam ,  in  externa  auri  simillima  est 
otitidi  Erysipelatosae,  abit  facillime  in  otorrhoeam 
mucosam  aut  puriformem ,  in  auri  vero  interna  accedit 
magis  ad  indolem  phlegmonosam ,  quo  in  casu  eandem 
quoque  curam  exposcit. 

c)  O.  variolosam  ,  quae  pariter  jam  magis  erysi-* 
pelas  ,  jam  phlegmone  aemulatur,  prouti  variola  ipsa, 
qua  varicella  solum  aut  qua  variola  yera  seinet  mani¬ 
festat. 

7.  Otitis  gon orrho  ica. 

Haec  species  systema  mucosum  amat ,  et  magnam 
analogiam  cum  catarrhali  habet,  partim  exacerbatio¬ 
num  ac  remissionum  defectu ,  partim  specifica  muci 
secreti  qualitate  ah  ultima  differt,  ubi  affectio  gonor- 
rhoica  pori  auditorii  limites  non  transgrediens ,  lento 
passu  evolvitur  et  incedit,  sensatione  pruritus  et  ardo¬ 
ris  praegressa,  rubor  pallidus  aequabilis  absque  nota¬ 
bili  tumore  in  meatu  hoc  conspicitur,  et  serius  mucus 
majore  quantitate  paratus  ex  eodem  profluit  ;  si  autem 
acute  decurrit,  omnia  phaenomena  phlogoseos  multo  fe¬ 
rociora  evolvuntur,  nam  pruritus  et  ardor  initio  ab  ae¬ 
gris  percepti,  sat  cito  in  dolores  pungentes  convertun¬ 
tur  ,  per  omne  latus  adfectum  excurrentes ,  membrana 
meat,  audit,  intumescit,  et  tumore  ac  rubore  erysipe- 
laceo  notatur.  His  symptomatibus  febris  sat  valida  ,  su¬ 
surrus,  sirigmus  et  baryecoia  sese  adsociant.  Ex  meatu 
ab  initio  mucus  albido  -  flavus  spissus ,  in  diem  largior 
et  crassior  serius  flavo  viridis  stillat,  odorem  proprium 
spargit,  et  meatum,  auriculam  plagasque  vicinas  corro¬ 
dit  ,  et  pustulas  quoque  causat  n  tempore  aliquo  elapso 
fit  fluidior  magis  albuminosus ,  et  tumore  pori  acustici 
imminuto,  lumen  hujus  iterum  restituitur.  Praemissa 
purgatione  meatus  exploratus,  tunica  ejus  tumidula,  re¬ 
laxata  ,  quasi  holosericea  excrescentiis  obsita,  tympa¬ 
num  perforatum  plus  aut  minus  destructum  invenitur, 
aliquando  blennorrhoea  perstat  per  menses  et  annos. 

Sub  adversa  rerum  positione,  imprimis  gonorrhoea 
genitalium  subito  suppressa,  phlogosis  aurem  internam 
occupat,  et  multa  otitidis  internae  phlegmonosae  signa 


in  conspectum  prodeunt;  facta  suppuratione  atrocissiina 
jnitigantur ,  et  magno  sub  molestiarum  levamine,  tym¬ 
pano  rupto  ingens  muci  purulenti  copia  eliminatur ;  tali 
sub  statu  morbo  non  debellato,  processus  suppurationis 
et  ulcerationis  ad  ossa  ipsa  progreditur,  et  exitus  minus 
fausti  timere  facit. 

Causae .  0.  gonorrhoica  oriri  potest  duplici  ratione, 
nempe:  suppressione  gonorrhoeae  genitalium  varia  ra¬ 
tione  inducta,  et  ex  immediata  infectione  auris  per  mu¬ 
cum  gonorrhoicum. 

Praesagium ,  quousque  malum  ad  aurem  externam 
limitatur,  fausta  et  eo  magis,  si  non  a  metastasi  or¬ 
tum  ducat,  dubia,  imo  funesta,  ubi  ex  metastasi  pro¬ 
gressum  aurem  internam  plectit/ 

Therapia ,  tum  generalis  tum  localis  facienda,  ca-? 
farrhali  proxima  accedit;  ante  omnia  eo  adlaboranduin 
ut  momenta  nociva  evitentur,  ut  feryor  symptomatum 
atrocium  componatur,  et  affectio  ipsa  ad  sedem  natalem 
reducatur;  altiQri  gradu  otitidis  gonorrhoicae  methodus 
antiphlogistica  in  omni  sua  extensione  indicata  est; 
mitioris  formae  cum  illa  otitidis  catarrhalis  levioris  coin- 
cidit;  ad  restituendam  in  organis  genitalibus  suppres¬ 
sam  secretionem  omnia  quae  in  genere  de  gonorrhoeae 
suppressae  therapia  valent,  subjungenda  esse  censeo  ; 
dolores  intensi  per  cataplasmata  emollientia  et  narcq- 
tica  sopiantur  ,  et  mucus  acris  diligentissime  ,  per  mu- 
cilaginosas  tepidulas  injectiones  educatur,  profluvium 
yero  tenue,  serosum,  acre  instillationibus  aquae  oxy~ 
muriaticae  cauta  manu  deleatur. 

8.  Otitis  syphiltica. 

Gravis  haec  inflammatio  auris  ingruit  in  individuis 
lue  ivenerea  universali  mulctatis,  et  cumprimis  ex  an¬ 
gina  aut  ozaena  syphilitica  evolvitur.  Occupat  jam  par¬ 
tes  magis  auris  externas ,  jam  vero  intimas.  In  casu 

priori  levior  inflammatio  esse  solet,  et  abit  mox  in  ulce¬ 
ra,  quae  concham  et  meatum  audit,  extern,  obsident, 
cum  effluvio  humoris  saniosi  acris,  foetentis  5  offerunt 
haec  omnes  characteres  ulcerum  syphiliticorum  in  ge¬ 
nere,  et  neglecta  cariem  ossium  vicinorum  causare  so¬ 
lent.  Aliquando  teste  Alibert  et  Neumann  condy¬ 
lomata  et  excrescentiae  aliae  inporo  acustico  externo 
effonnantur.  Quodsi  0.  syphilitica  aurim  internam  ad- 
grediatur  adhuc  periculosior  est ,  stipatur  doloribus 
osteocopis  nocturnis,  terrebrantibus$  inflammatio  semper 
in  ulcerationem  abit,  ulcera  devastant  non  solum  la¬ 
byrinthum  et  alias  partes  organon  auditus  5  verum  et 
ad  cavum  oris  extensa  occupant  tonsillas,  velum  pala¬ 
tinum  ,  et  pharyngem ,  denique  effonnantur  gummata  et 
tophi  cum  subsequa  carie  syphilitica,  atque  ossibus  cra¬ 
nii  quoque  in  consensum  tractis,  morbus  per  soporem, 
mortem  paralyticam  inducere  valet. 

Aetiologia .  0.  syphilitica  in  omni  individuo,  morbo 
venereo  deturpato,  per  causas  levissimas  uti  refrige¬ 
rium,  traumata,  etc.  aut  per  immediatam  virus  syphili¬ 
tici  ad  organon  auditus  translationem  produci  potest  5 
frequentissime  tamen  uti  jam  monitum  anginae  et  ozoe- 
nae  syphiliticae  est  sequela. 

Prognosis  pro  varia  parte  apparatus  auditorii  quae 
affligitur,  morbi  gradu,  ducatione ,  et  aegri  constitu¬ 
tione  variat. 

Therapia .  Ut  indicationi  causali  satisfaciamus, 
lues  ipsa  ut  morbus  primarius  radicitus  est  tollenda  5 
indicatio  altera  exigit,  ut  mali  localis  vehementia  an- 
tiphlogosi  et  quousque  licet  specifice  temperetur.  Si 
symptomatum  topicorum  et  universalium  exorbitantia 
urget,  in  robustis  et  plethoricis  venaesectio  et  sangui¬ 
sugarum  adplicatio  instituenda  et  per  media  purgantia 
infringenda  est  5  tali  modo  inflammatione  fracta  conve¬ 
niens  cura  antisyphilitica  tum  topica  quam  universalis 
gradui ,  durationis  et  complicationis  morbi  conveniens 


instituenda  est;  conamen  tamen  primarium  therapeutae 
eo  in  simul  versetur,  ut  symptomata  molestia  uti  insul¬ 
tos  dolorum  nocturnorum  mitigentur,  cui  scopo  mixtio 
unguent,  hydrarg,  et  opii  circa  aurem  intricetur,  pari 
modo  et  aliis  miseriis  aegrorum  in  quod  .possibile  the¬ 
rapiam  adaequatam  instituat. 

Theses  defendendae. 


i. 


Consilia  amicorum  meliora,  meliora  paucorum. 

Stoll. 


n* 

Theoria  est  corpus,  praxis  vero  anima  Medicinae. 

ra. 

Medicus  non  utitur  venenis. 


IV. 


Asthma  acutum  Miliari,  a  tracheitide  acuta  infan- 
tum  natura  sua  plurimum  differt* 

y. 

Crescente  cultura  numerus  morborum  crescit. 


VI. 

Divisio  morborum  in  universales  et  locales  non 
nisi  relativa. 


VII. 


Aqua  est  strumae  causa  et  remedium. 

VIH. 

Oculus  humanus  corporis  et  animae  quasi  specu¬ 
lum  sistit. 


IX. 


Vinum  sexui  sequiori  minus  convenit ,  quam  viris. 

i 


Naturae  ulcerum  cognitio  saepe  difficillima. 

r  2,  r  r  v  .  , 

XI. 

Si  Hypopion  adest  ,  cornea  sub  certis  circum¬ 
stantiis  est  aperienda. 

XII. 

Instrumenta  chyrurgica  inutilia  e  praxi  eliminare 
praestat  5  quam  nova  adhuc  pejora  componere. 

xiii.  ,  M 

%  4  ^ 

Emphysema  pulmonum  vesiculare  absque  signis 
physicalibus  dignosci  nequit. 

